Semut Masuk Telinga, Jangan Korek! Ini Cara Nak Keluarkan Semula

Dalam banyak-banyak serangga,
serangga apa yang anda paling takut masuk saluran telinga?
 Ada yang kata kumbang, lipas dan ada juga yang kata labah-labah.

Ia bukanlah satu kes yang lazim dialami, namun, jika ada serangga masuk telinga, mereka boleh duduk di dalam ruangan tersebut untuk satu tempoh masa yang lama.

Ada  individu yang tidak sedar pun, lipas sedang merangkak menerusi ruang telinga menuju ke arah struktur gegendang.

Jika anda pernah mengalami perkara  yang sama, sudah tentu anda tahu akan kepentingan untuk mengeluarkan serangga tersebut secepat mungkin kan?

Baca artikel ini untuk tahu dengan lebih lanjut apa perlu anda buat sekiranya serangga seperti lipas masuk ke dalam telinga.

Baca lebih lanjut tentang Keadaan Telinga, Hidung & Tekak
di sini.

Serangga masuk saluran telinga bukan kes yang jarang berlaku

Jika dilihat pada laporan perubatan bagi kes yang berkaitan dengan serangga masuk telinga, anda akan sedar bahawa pada kebanyakan masa, lipas merupakan serangga tersebut.

Kajian yang dijalankan pada tahun 1993 melibatkan 98 pesakit di sebuah hospital di Los Angelles menunjukkan lipas merupakan objek asing yang dijumpai pada 43 pesakit.

Begitu juga dengan kajian yang dijalankan pada tahun 2006 yang melibatkan 24 pesakit.

10 daripadanya, doktor menemukan lipas di dalam ruangan telinga mereka. Selain lipas, serangga lain seperti lalat dan kumbang turut menghiasi telinga subjek lain.

Oleh sebab lipas mempunyai tubuh yang agak besar, sukar untuk ia berpatah balik untuk keluar.

Maka, kebarangkalian untuk mereka tersekat tinggi. Pada ketika itulah ramai yang akan mengalami
 simptom seperti sakit telinga, keradangan dan jangkitan.

Lebih teruk, kita cenderung untuk mengorek menggunakan putik kapas atau jari apabila terasa gatal.

Perkara ini akan menyebabkan serangga tersebut ditolak masuk lebih dalam.

Apabila
ia sampai ke gegendang telinga
, pergerakan kaki lipas boleh menyebabkan kecederaan pada struktur tersebut.

Ia boleh mengakibatkan keradangan dan jangkitan telinga memandangkan serangga seperti lipas mempunyai banyak bakteria dan virus.

Anda mungkin berminat:

Racun Serangga Boleh Beri Kesan Kepada Bayi Dalam Kandungan? AWAS Ya Ibu!

9 Isu Utama Berkaitan Kesihatan Telinga, Hidung & Tekak (ENT), #8 Paling Biasa!

Kenapa lipas suka masuk saluran telinga manusia?

Pelbagai jenis berita pernah kita dengar berkaitan dengan kes lipas masuk telinga.

Malah, ada
doktor pakar telinga pernah menemui sekeluarga lipas Jerman
 (lebih daripada 10) di dalam telinga orang dewasa.

Itu masih lagi dikira sebagai “bernasib baik” memandangkan lipas Jerman kebiasaannya mengeluarkan di antara 30 hingga 40 telur.

Persoalannya, kenapa lipas suka masuk telinga manusia?

Risiko untuk serangga tersebut mati tinggi namun banyak kes objek asing masuk telinga melibatkan lipas kerap berlaku.

Jawapan kepada persoalan ini terletak pada ‘keenakan’ bau yang dikeluarkan oleh tahi telinga.

Tahi telinga mempunyai bakteria yang boleh menghasilkan kompaun asid lemak meruap
(volatile fatty acid).

Oleh sebab sumber pemakanan lipas kebanyakannya mengandungi kompaun yang sama, ia boleh masuk ke dalam telinga untuk mencari sumber makanan tersebut.

Cecair di dalam hidung juga boleh mengeluarkan bau yang hampir sama.

Namun, kes lipas masuk ke dalam hidung adalah lebih jarang berlaku.

Walau bagaimanapun, jangan salah faham. Lipas bukanlah suka-suka hendak masuk ke dalam telinga untuk mencari makanan.
Seperti serangga lain, ia juga takut kepada manusia.

Oleh sebab
tahi telinga manusia mengeluarkan aroma yang mengasyikkan mereka
, jadi serangga ini terdorong  untuk merangkak masuk semasa individu berada dalam keadaan tidak aktif.

Itulah sebabnya kebanyakan kes serangga masuk telinga berlaku ketika manusia sedang tidur.
Saiz lipas yang masuk juga tidak sebesar mana.

Cuma apabila ia sudah menyelinap lebih dalam dan tersekat, ia boleh membesar sebelum individu terbabit sedar telinga mereka sudah dimasuki lipas.

Apa yang anda perlu buat sekarang?

Apabila terdapat serangga asing di dalam saluran telinga, anda tidak perlu panik.

Ada beberapa langkah yang boleh diambil bagi mengelakkan situasi menjadi lebih parah.

Jangan gunakan putik kapas atau sebarang peralatan untuk mengorek keluar serangga tersebut. Ia boleh menyebabkan ia masuk lebih dalam.

Letak minyak zaitun ke dalam telinga
. Tujuannya adalah untuk membunuh serangga tersebut sebelum ditarik keluar. Jika objek asing tersebut bukan serangga, jangan guna sebarang minyak. Ia juga tidak sesuai digunakan pada individu yang mengalami simptom gegendang telinga bocor seperti sakit, pendarahan dan keluar lendiran.

Jika serangga masih tidak keluar dapatkan khidmat perubatan daripada pakar telinga bagi mengeluarkan serangga tersebut. Jangan gunakan sebarang alat untuk menarik keluar serangga melainkan anda pasti ia sudah mati dan ia mudah untuk ditarik keluar.

Konklusi

Kes serangga masuk saluran telinga tidaklah seasing mana.

Dalam banyak-banyak serangga, lipas menjuarai carta sebagai serangga yang sering dijumpai.

Jika tidak diuruskan dengan baik, komplikasi seperti masalah
keradangan dan jangkitan telinga boleh berlaku.

Kalau anda mempunyai sebarang simptom seperti sakit telinga, masalah pendengaran, keluar lendir telinga, demam dan sebagainya, rujuk doktor untuk pemeriksaan lanjut.


Badan Gemuk Tapi Cergas & Cukup Stamina, Masih Perlu Ke Untuk Turunkan Berat Badan?

“Saya sentiasa bersukan dan bersenam, namun saya masih dalam kategori berat badan berlebihan. Adakah saya perlu turunkan berat badan kerana obesiti walaupun masih aktif dan cergas?”

Cergas tetapi gemuk, mana satu lebih baik bagi mereka yang mempunyai berat badan berlebihan?

Istilah cergas tetapi gemuk (
fit but fat
) juga disebut sebagai obesiti sihat metabolik (MHO).

Ia bermaksud bahawa seseorang individu tersebut mempunyai berat badan berlebihan tetapi kekurangan faktor risiko penyakit kardiovaskular (CV) lain.

Aktiviti fizikal sememangnya boleh membantu meredakan proses keradangan, selain membantu tubuh kita menjaga insulin dan gula darah pada tahap yang sihat.

Berat badan yang berlebihan, terutama jika tertumpu di kawasan perut anda, akan mempercepat proses keradangan ini dan mengganggu aturan gula darah.

Oleh itu, adalah logik bahawa aktiviti fizikal atau senaman dapat mengurangkan kesan negatif kegemukan ini walaupun ia mungkin tidak menyebabkan penurunan berat badan.

Kajian juga ada menunjukkan bahawa
adalah tidak mustahil untuk seseorang itu mempunyai berat badan berlebihan tetapi kekal cergas.

Dalam pelbagai kajian, peratusan individu yang berlebihan berat badan – terutama dalam tahap sederhana (BMI antara 25 dan 30), didapati melakukan ujian
treadmill
 dengan baik dan cukup aktif secara fizikal.

Ini berdasarkan jawapan mereka kepada soal selidik yang dijalankan.

Namun, ada juga kajian yang menyatakan hal yang sebaliknya. Ada kajian yang menunjukkan bahawa aktiviti fizikal tidak menghilangkan risiko-risiko akibat daripada mempunyai obesiti ini secara total.

Risiko kardiovaskular pada masa hadapan bagi individu dengan MHO
 mungkin kelihatan serupa dengan individu yang mempunyai berat badan normal yang sihat secara metabolik.

Namun, ini bukanlah perkara yang benar-benar tepat seperti yang disangkakan.

Risiko yang lebih tinggi untuk dapat penyakit kardiovaskular

Analisis terbaharu kajian Multi-Etnik Atherosclerosis (MESA) menyatakan, walaupun golongan MHO sama risiko dengan golongan berat badan normal, namun sebenarnya ia tidak dapat menentukan sebarang risiko kesihatan pada masa depan.

Ini kerana, dalam tempoh analisis yang dijalankan selama 12 tahun, hampir separuh daripada golongan MHO yang tiada faktor risiko penyakit kardiovaskular
 mempunyai sindrom metabolik yang meningkatkan risiko penyakit kardiovaskular sebanyak 60%.

Peratusan ini jauh lebih tinggi jika dibandingkan dengan mereka yang mempunyai berat badan yang normal.

Sindrom metabolik dicirikan oleh pelbagai faktor, termasuklah obesiti, tekanan darah tinggi, peningkatan paras gula darah, peningkatan paras trigliserida dan kurangnya kolesterol baik.

Kurangkan risiko sindrom metabolik dalam kalangan mereka dengan berat badan berlebihan

Sebaik-baiknya, individu yang mempunyai berat badan berlebihan disarankan untuk mengurangkan risiko mereka mendapat sindrom metabolik walaupun kekal aktif.

Pencegahan terhadap sindrom metabolik ini dan usaha untuk mendapatkan rawatan adalah satu perkara yang amat penting.

Antara langkah yang boleh dilakukan bagi mencegah sindrom metabolik adalah
dengan cara mengelakkan pertambahan berat badan pada masa akan datang.

Selain itu, individu obesiti juga perlu sentiasa mengekalkan keaktifan dan kecergasan mereka dengan melakukan pelbagai aktiviti dan juga senaman.

Anda juga perlu mengamalkan gaya pemakanan yang mengurangkan pengambilan lemak tepu, gula halus dan juga sumber karbohidrat.

Walaupun anda rasa badan masih cergas dan aktif meskipun mempunyai berat badan berlebihan, tapi anda masih lagi perlu melihat kepada tekanan darah, kelainan pada tahap kolesterol dan juga peningkatan paras gula darah.

Dengan memantau ketiga-tiga perkara ini, ia boleh membantu mengurangkan risiko anda untuk mendapat penyakit berkaitan kardiovaskular.

Golongan obesiti, teruskan bersenam!

Walaupun terdapat perbezaan hasil kajian berkenaan perlu atau tidak untuk turunkan berat badan jika kekal cergas, namun kesemuanya mencadangkan satu perkara yang sama.

Sebarang penglibatan dalam aktiviti fizikal boleh membantu mengurangkan kesan negatif akibat mempunyai obesiti.

Jadi, penting untuk anda sentiasa bersenam dengan kerap walau apa pun
 target
 anda.

Jika anda seorang yang mempunyai berat badan yang normal,
teruskan bersenam untuk mengekalkan kecergasan dan meningkatkan stamina.

Jika anda mempunyai berat badan berlebihan, ia boleh membantu anda mengurangkan berat badan dan seterusnya mengurangkan sebarang risiko kesihatan lain.


Otot Pelvis Longgar Selepas Bersalin, Ini 3 Senaman Mudah Buat Ia Ketat Semula!

Ramai
wanita yang bersalin secara normal
 mungkin akan ada masalah otot pelvis longgar. Persoalannya, wujudkah sebarang senaman pelvik atau senaman wanita yang boleh membantu mengelak dan merawat masalah ini?

Untuk mendapatkan lebih banyak info tentang Kesihatan Wanita, sila dapatkannya
di sini.

Senaman pelvik untuk wanita lepas bersalin

1. Senaman Kegel

Senaman kegel menguatkan pelvis
 dan merupakan antara penyelesaian yang paling disyorkan oleh doktor
.

Anda boleh melakukan senaman kegel pada bila-bila masa.

Kenal pasti dahulu otot yang berkaitan dengan cara
 kemutkan atau ketatkan otot-otot di sekeliling
 bahagian kelamin anda seperti sewaktu anda menahan diri daripada membuang air kecil.

Setelah itu, cuba kemutkan otot ini dan kira hingga 10 sebelum melepaskannya.

Anda boleh lihat cara membuat senaman ini dengan menonton video dalam pautan di bawah:

https://www.facebook.com/watch/?v=349932603260394

Pada mula anda melakukan senaman ini, anda mungkin tidak merasakan apa-apa.

Dari masa ke masa, anda akan menyedari perbezaan pada pengecutan otot.

Ia mungkin sukar pada mulanya sebelum anda dapat memegang otot selama 10 saat, kerana
memerlukan banyak kekuatan pelvik
.

Latihan kedua untuk dicuba adalah mengecutkan otot anda hanya satu saat, dan cuba mengulangnya 10 kali.

Kemutkan otot-otot dan kemudian biarkannya.

Anda akan perhatikan pada mulanya ia mungkin sukar untuk mengulang dua atau tiga kali.

Namun setelah lama mencuba, anda akan semakin pakar.

2. Orgasma

Sebenarnya, bukan senaman pelvik sahaja yang boleh membantu wanita mengelak dan merawat masalah ini.

Kebanyakan wanita mengatakan bahawa mempunyai otot pelvik yang lebih kuat
menyebabkan orgasma (puncak syahwat)
 jauh lebih memuaskan.

Selain itu, sebaliknya juga benar.

Apabila wanita mengalami orgasma
, vagina mengalami kontrasi berirama, yang dipercayai oleh beberapa pakar boleh membantu membina kekuatan otot.

3. Yoga

Jika anda biasa dengan yoga, anda mungkin pernah mendengar tentang mula bandha, konsep “mengunci” tenaga dengan menutup otot pencerut (otot-otot dalam badan yang mengawal laluan keluar atau masuk ke dalam sesuatu rongga termasuklah laluan kencing).

Ini pada asasnya adalah
senaman kegel yang lebih luas
 dan turut melibatkan pelvis anda.

Amalan mula bandha dilakukan bersama dengan uddiyana bandha iaitu penegangan abdomen dan otot teras.

Dengan memberi tumpuan kepada otot pencerut dan abdomen anda sewaktu mengamalkan
senaman ketatkan faraj
 seperti yoga, anda tentu dapat membantu menguatkan pelvis.

Namun, sekiranya anda
mengalami masalah pelvik yang teruk
, segera temui doktor anda untuk pemeriksaan lanjut.


Jaga-jaga, Ketahui 10 Mitos Mengenai Kondom Yang Anda Tidak Boleh Percaya!

Anda pernah dengar tentang mitos kondom? Jangan terus percaya! baca artikel ini terlebih dahulu.

Kebanyakan pasangan lebih-lebih lagi yang win
baru sahaja berkah pasti akan
mengamalkan perancangan keluarga
 dengan menggunakan pelbagai kaedah untuk membantu mereka
mencegah kehamilan
 serta STD. Antara kaedah yang paling terkenal tentu sekali adalah penggunaan kondom.

Pun begitu, terdapat banyak mitos kondom yang mendatangkan kerisauan kepada individu terutamanya pasangan yang bergelar suami isteri. Persoalannya, sejauh manakah kebenaran mitos-mitos ini? Ikuti artikel ini untuk mengetahui mitos mengenai kondom yang anda tidak boleh percaya!

Apa itu kondom?

Sebelum pergi dengan lebih mendalam lagi, apa kata kita kenali mengenai alat kontrasepsi ini terlebih dahulu?

Untuk pengetahuan anda, kondom merujuk kepada salah satu daripada alat mencegah kehamilan dan
penyakit bawaan seksual
 (STD) seperti gonorea, sifilis, AIDS dan lain-lain.

Alat ini berfungsi untuk membendung sperma daripada memasuki ovari. Kondom yang pertama di dunia ini diperbuat daripada urat perut haiwan. Kini, majoriti kondom diperbuat daripada lateks.

Di pasaran sekarang, terdapat banyak jenis kondom yang boleh anda perolehi. Disebabkan itu juga, telah tersebar banyak mitos kondom. Jaga-jaga, jangan mudah terpedaya!

Mitos kondom yang anda tidak boleh percaya

Ya, ia memang mempunyai banyak manfaat. Namun, ada beberapa mitos kondom yang sering berlegar-legar dalam kalangan masyarakat kita dan malangnya ia tidak benar!

Berikut merupakan beberapa mitos kondom tersebut:

#1. Guna dua kondom serentak lebih selamat

Ada orang yang berpendapat bahawa penggunaan dua kondom serentak lebih selamat dalam mencegah kehamilan atau
mencegah penyakit kelamin
 kerana kononnya ia lebih tebal. Pun begitu, mitos ini sama sekali tidak benar kerana penggunaan dua kondom serentak hanya akan menyebabkan ia lebih mudah untuk pecah.

#2. Saiz kondom tidak penting

Bagi kebanyakan individu, penggunaan kondom sudah memadai jika ia menutupi bahagian depan alat sulit lelaki kerana
air mani
 hanya akan keluar pada bahagian depannya sahaja.

Hakikatnya, ini adalah tidak benar kerana kondom yang terlalu ketat akan mengakibatkannya mudah pecah manakala kondom yang terlalu longgar akan mengakibatkannya mudah tercabut daripada alat sulit lelaki atau air mani keluar melalui bahagian yang longgar.

#3. Kondom akan menyekat aliran darah

Penggunaan kondom tidak akan menyekat aliran darah dan mengakibatkan ketidakselesaan pada alat sulit anda. Ini sama sekali tidak benar kerana kondom boleh meregang sekitar 18 inci dan terdapat
pelbagai saiz dan bentuk yang anda boleh cuba
.

#4. Kondom kurangkan tahap sensitiviti alat sulit

Penggunaan kondom tidak akan mengurangkan sensitiviti pada
alat sulit lelaki dan juga wanita
 kerana ia dicipta dengan bahan yang mempunyai tekstur yang lembut. Sebaliknya, penggunaan kondom mampu membuat lelaki bertahan untuk tempoh yang lebih lama.

#5. Anda memerlukan pelincir tambahan

Kebanyakan individu akan menggunakan kondom bersama dengan
pelbagai jenis pelincir tambahan
 seperti minyak lintah, minyak belacak, krim kulit, gincu ataupun
vaseline
. Ini sama sekali tidak betul kerana bahan-bahan ini mempunyai kandungan minyak yang boleh menguraikan komposisi kondom lalu mengurangkan keberkesannya.

#6. Anda tidak perlu memakai kondom jika pasangan anda sudah mengambil pil

Anda masih perlu memakai kondom walaupun pasangan anda sudah
mengambil pil perancang kehamilan
. Ini kerana pengambilan pil yang tidak tepat pada waktu atau muntah selepas mengambil pil akan menjejaskan keberkesannya dalam mencegah kehamilan.

Selain itu, pil juga tidak dapat melindungi anda daripada penyakit kelamin seperti
chlamydia, gonorrhea, syphilis,
dan
 trichomoniasis
.

#7. Kondom tidak diperlukan jika anda melakukan seks oral

Ia mungkin benar dari aspek mencegah kehamilan. Namun bagi mencegah penyakit, ia adalah tidak tepat. Ini kerana penyakit kelamin seperti
gonorrhoea, chlamydia
dan
 herpes
boleh tersebar melalui cara ini.

#8.  Hanya kondom berasaskan lateks yang efektif

Mitos ini adalah sedikit mencabar. Ini kerana ia mungkin benar berdasarkan cara penggunaannya. Untuk pengetahuan anda, terdapat 4 bahan utama yang digunakan untuk membuatnya iaitu lateks,
polyurethane
,
polyisoprene
 dan kulit haiwan.

Hakikatnya, kesemua bahan ini telah disahkan sebagai efektif dalam mencegah kehamilan dan STD kecuali kulit haiwan.
Food And Drud Administration
(FDA) telah mengesahkan hal ini. Jadi, anda tidak perlu terlalu bimbang sekiranya kondom yang digunakan diperbuat daripada bahan selain lateks ini ya?

#9. Kondom memang boleh cegah STD, tetapi bukan AIDS

Ya, kondom sememangnya boleh berfungsi  mencegah pelbagai penyakit STD. Pun begitu, ada mitos kondom yang mengatakan ia tidak boleh
mencegah AIDS
 yang disebabkan oleh virus HIV. Adakah ia benar?

Tidak, menurut kajian yang pernah dijalankan, kondom sangat efektif dalam melawan virus HIV. Dari segi statistiknya, penggunaan alat kontrasepsi ini boleh mencegah AIDS kira-kira 80 ke 87%

#10. Penggunaan kondom adalah 100% selamat

Kebanyakan individu berpendapat bahawa penggunaan kondom akan memberikan jaminan
100% dalam mencegah kehamilan atau penyakit
. Ini tidak benar kerana ada kondom yang tidak menepati piawaian yang ditetapkan seperti yang dijual oleh pengeluar yang tidak berdaftar. Selain itu, kondom juga boleh hilang fungsi jika ia:

Digunakan selepas tarikh luput

Telah rosak ketika pembuatan

Salah tempat penyimpanan

Salah cara penggunaan

Dipakai berulang kali

Dibuka dengan menggunakan objek tajam seperti kuku atau jarum yang boleh menyebabkan ia berlubang

Jadi, sila berhati-hati ketika membeli, menyimpan atau menggunakan kondom.

Konklusi

Kesimpulannya, kondom adalah sejenis alat kontrasepsi yang sangat efektif dalam mencegah kehamilan dan STD. Pun begitu, terdapat banyak mitos kondom yang anda tidak boleh percaya.

Jadi, sila baca artikel ini terlebih dahulu sebelum mempercayai sebarang mitos kondom yang anda dengar okay!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Pasangan Suami Isteri, Ketahui 10 Cara Pakai Kondom Yang Salah!

Jenis Kondom Yang Efektif Dalam Membantu Mencegah Kehamilan!

Awas! Ini 3 Risiko UTAMA Jika Anda Lakukan Seks Tanpa Kondom!


Susu Segar VS Susu Tepung, Mana Lebih Sesuai Untuk Tumbesaran Si Manja Anda?

Susu untuk bayi dan kanak-kanak mempunyai pelbagai jenis dan bentuk antaranya;
susu segar
 dan susu tepung.

Disebabkan itu,
ramai individu yang keliru apabila perlu memilih salah satu daripadanya
.

Jom ikuti artikel ini untuk membantu anda memahami perbezaan nutrisi antara susu segar dan susu tepung!

Kandungan nutrisi susu segar dan susu tepung

Kedua-dua susu ini mengandungi nutrien yang diperlukan oleh manusia
 dan lebih kurang sama dalam kandungan nutrisinya.

Satu cawan hidangan susu segar dan susu tepung akan membawa 80 kalori, 8 gram protein dan 30% keperluan kalsium seharian.

Kelebihan susu segar

Susu segar sebenarnya mempunyai kandungan vitamin B yang lebih banyak.

Satu cawan susu segar akan memberi kita 1.2 mikrogram vitamin B12 dan 0.9 miligram vitamin B5.

Sementara itu, satu cawan susu tepung pula mengandungi 0.9 mikrogram vitamin B12 dan 0.8 miligram vitamin B5.

Fungsi vitamin B5 adalah membantu sel otak untuk kekal sihat dan vitamin B12 pula adalah penting untuk pengaliran oksigen dalam badan.

Selain itu, susu segar juga mengandungi fosforus dan selenium yang bagus untuk sel otak, sistem metabolisme serta fungsi enzim dan tiroid.

Satu hidangan susu segar akan membawa 7.6 mikrogram selenium dan 47 miligram fosforus.

Sementara itu pula, susu tepung hanya mengandungi 6.3 mikrogram selenium dan 27 miligram fosforus.

Paling penting, kebanyakan individu bersetuju bahawa
 rasa susu segar adalah jauh lebih sedap berbanding susu tepung
.

Kelebihan susu tepung

Susu segar
tidak boleh disimpan untuk jangka masa yang panjang
 sementara susu tepung mempunyai kelebihan ini.

Susu tepung tidak perlu disimpan di dalam peti sejuk dan masih mampu mengekalkan kandungan nutrisinya.

Selain itu, susu tepung juga adalah tidak semahal susu segar.

Susu yang manakah paling sesuai buat anda?

Kedua-dua susu ini sebenarnya menyediakan kandungan nutrisi yang hampir sama.

Jika anda merupakan seorang individu yang kurang gemar produk yang diproses, susu segar adalah pilihan yang terbaik kerana ia adalah bebas daripada bahan pengawet dan antibiotik.

Bagi kegunaan dapur, susu segar sebenarnya adalah pilihan yang terbaik.

Namun begitu, jika dilihat dari aspek masa dan kos, susu tepung dilihat sebagai alternatif yang lebih baik.

Bagi beberapa jenis minuman seperti
smoothie
, susu tepung adalah lebih sesuai berbanding susu segar.

Konklusinya, kedua-dua susu ini mempunyai kelebihannya yang tersendiri.

Selain itu, ia juga mempunyai kandungan nutrisi yang lebih kurang sama sahaja.

Oleh itu, ia sebenarnya
terpulang kepada ibu bapa untuk memilih susu untuk bayi dan kanak-kanak yang terbaik
 buat si manja anda.


Tak Tahu Apa Punca Hidung Berair? Jom Semak Simptom, Mungkin Penyebabnya Resdung!

Resdung atau alahan rhinitis merupakan satu kondisi yang membuatkan penghidapnya mengalami simptom seakan-akan demam selesema. Ada banyak tanda resdung yang perlu anda ketahui supaya lebih mudah untuk anda mengesannya pada masa akan datang.

Selalunya, resdung berlaku sebagai reaksi alahan kepada bahan yang terampai di udara
seperti debunga
, habuk atau debu. Ada juga individu yang mengalami simptom resdung ketika berubahnya musim.

Menurut
American Academy of Allergy, Asthma & Immunology
 (AAAAI), 10%-30% daripada populasi di dunia ini mengalami alahan rhinitis.

Di seluruh dunia, dianggarkan sebanyak 400 juta orang
mempunyai alahan rhinitis
. Malah, kebanyakannya tidak didiagnosis ataupun dirawat.

Ia juga merupakan satu kondisi yang lazim berlaku. Di United Kingdom pula, alergi rhinitis dicatatkan berlaku kepada 1 daripada 5 orang.

Untuk mendapatkan lebih banyak informasi tentang Alahan, sila dapatkannya
di sini
.

Tanda resdung yang anda perlu tahu

Kebanyakan pesakit resdung akan mengalami tanda-tanda seperti gatal-gatal,
hidung berair
 dan kerap bersin.

Selalunya, pesakit yang mengalami alahan rhinitis akan mengalami reaksi alergi apabila mereka terhidu bahan yang menyebabkan mereka terkena alahan.

Bahan tersebut juga boleh datang daripada mana-mana sahaja, sama ada daripada alam sekitar atau daripada
bulu haiwan peliharaan anda.

Jika anda mengalami alahan, besar kemungkinan alahan tersebut diwarisi daripada ibu bapa anda. Selalunya, masalah resdung boleh menjadi sesuatu yang berlaku secara turun temurun lebih-lebih lagi jika ibu anda mengalami penyakit yang sama.

Antara tanda resdung ialah:

Kerap bersin.

Hidung tersumbat.

Hidung berair
.

Batuk.

Sakit tekak.

Gatal mata.

Mata berair.

Lingkaran gelap bawah mata.

Sering pening kepala.

Namun, untuk alahan rhintis yang lebih serius, pesakit mungkin akan:

Selalu berpeluh.

Hilang deria rasa dan bau.

Sakit pada kawasan muka kerana sinus yang terhalang.

Rasa gatal bermula daripada tekak hingga ke hidung dan telinga.

Selain itu, ada juga beberapa pesakit yang mengalami simptom resdung lain seperti keletihan, kerap marah dan insomnia.

Malah, mereka yang mempunyai asma lebih kerap alami simptom seperti
sukar bernafas
 ketika mereka alami resdung.

Bila anda akan mula merasakan tanda resdung?

Selalunya, alahan rhinitis akan berlaku sejurus selepas anda terdedah dengan alergen tersebut.

Ada pesakit yang akan mengalami alahan rhinitis selama beberapa bulan
disebabkan alahan bermusim
. Ada juga yang akan alami simptom resdung sepanjang tahun.

Walau bagaimanapun, kadangkala simptom resdung boleh menjadi serius dan berlarutan dalam satu tempoh masa yang lama. Ia juga boleh menyebabkan anda mengalami masalah lain
seperti sukar untuk tidur
 hingga mengganggu kehidupan seharian.

Simptom alahan rhinitis selalunya akan bertambah baik seiring dengan masa. Namun, untuk benar-benar sembuh, ia mungkin makan masa bertahun-tahun. Selain itu, ada juga kemungkinan ia tidak akan sembuh sepenuhnya.

Baca juga:

Resdung Buat Muka Anda Berjerawat? Ini 4 Kesan Lain Akibat Alahan Rinitis!

Elak Alahan Bulu Kucing Dengan Cara Bela Si Meow? Ini 7 Mitos Tentang Alergi Haiwan!

Kesimpulan

Cara yang terbaik untuk menghalang simptom resdung adalah dengan mengelakkan alergen. Walau bagaimanapun, ini mungkin sukar untuk dilakukan jika alergen itu terampai di udara dan berasal daripada persekitaran.

Jika anda mengalami tanda resdung yang serius, cepat-cepatlah berjumpa doktor untuk rawatan lanjut. Lebih-lebih lagi jika anda:

Mengalami simptom yang teruk hinggakan ia menyukarkan anda untuk melakukan aktiviti harian.

Anda tidak boleh mengawal simptom yang dialami
menggunakan ubat OTC
.

Anda mengalami jangkitan pada kawasan sinus.

Ketahuilah, doktor boleh melakukan diagnosis yang bersesuaian dan menentukan rawatan yang terbaik untuk anda jika simptom resdung yang dialami tidak berkurangan walaupun telah mengambil ubat-ubatan seperti yang diarahkan oleh doktor.


Sista Ovari: Apa yang anda perlu tahu

Apa itu sista ovari? Apakah punca, simptom dan rawatan bagi penyakit ini? Artikel di bawah akan memberi maklumat lanjut mengenai perkara ini.

Apa itu Sista Ovari?

Sista ovari adalah istilah yang digunakan untuk merujuk kepada kantung berisi air, yang menyerupai lepuh dan sering dijumpai pada wanita yang sedang melalui fasa kesuburan mereka. Ia terletak di dalam kedua-dua ovari di rahim.

Bagi kebanyakan kes, sista ovari tidak menganggu kualiti hidup dan aktiviti harian pesakit kerana ia tidak berbahaya dan hilang dengan sendirinya tanpa sebarang intervensi rawatan atau ubat. Walau bagaimanapun, terdapat beberapa kes di mana sista ovari boleh menjadi petanda kepada isu berkaitan kesihatan lain atau masalah mandul.

Apakah rawatan bagi sista Ovari?

Rawatan bagi sista ovari bergantung pada pelbagai faktor; seperti jenis, saiz, umur pesakit, simptom spesifik, keadaan kesihatan atau rancangan kehamilan pada masa akan datang.

Bagi kebanyakan kes, sista ovari akan hilang dengan sendirinya, ini bermakna anda tidak memerlukan sebarang ubat atau rawatan bagi menyembuhkan penyakit ini. Selalu juga wanita muda yang tidak mengalami banyak simptom dinasihatkan untuk tunggu dalam satu tempoh masa, selama 2-3 bulan bagi melihat sama ada sista ovari akan hilang dengan sendiri atau tidak.

Sebaliknya, jika sista ovari tidak hilang dengan sendirinya, hormon atau ubat pencegah kehamilan akan disyorkan untuk mengecutkan sista ovari yang berfungsi. Meskipun terdapat fakta mengatakan ubat pencegah kehamilan tidak dapat mengubati sista ovari jenis tidak berbahaya namun ubat ini menawarkan peluang untuk melindungi badan daripada sista ovari yang merbahaya.

Bagi beberapa kes yang teruk, anda perlu menjalani pembedahan bagi merawat sista ovari yang tidak memberi tindak balas pada rawatan hormon, tidak hilang selepas beberapa kitaran haid, atau sista terlalu besar.

Sekiranya anda mengesyaki anda mempunyai sista ovari, segera ke hospital untuk mendapatkan rawatan dan nasihat perubatan. Lebih cepat anda tahu mengenainya, lebih kurang rawatan yang anda perlu ambil. Wanita di nasihatkan untuk datang sekali atau dua kali setahun bagi menjalani pemeriksaan untuk melihat sama ada badan mereka sihat dan berfungsi dengan normal.

Anda juga mungkin berminat dengan

Kanser Ovari

Sindrom ovari polisista

Ubat yang boleh menganggu kesuburan wanita


Pengambilan dos tinggi asid folik tidak dapat mencegah pre-eklampsia

Asid folik diketahui menjadi vitamin penting yang perlu diambil oleh wanita sebelum dan semasa hamil. Jika anda merancang untuk hamil, vitamin pertama yang disyorkan oleh doktor ialah asid folik.

Ada pendapat yang mengatakan asid folik adalah vitamin untuk merawat kesuburan, namun sebenarnya asid folik mesti diambil oleh wanita yang berhasrat untuk hamil bagi mengelakkan masalah kecacatan sistem saraf tunjang (tiub neural). Malah, vitamin penting ini juga menyokong mengekalkan kesuburan pada wanita dan mempersiapkan tubuh untuk kehamilan.

Walau bagaimanapun, terdapat kajian terbaharu yang mengaitkan asid folik dengan pre-eklampsia, iaitu komplikasi kehamilan yang biasa dialami oleh ibu hamil. Bagi mengetahui kaitan antara asid folik dengan pre-eklampsia, teruskan membaca artikel ini.

Asid folik, kesuburan dan kehamilan

Sebagai salah satu jenis vitamin B9, asid folik diperlukan untuk membina sel-sel baru dalam tubuh, membina DNA baru dan membaiki DNA yang telah rosak.

Wanita memerlukan asid folik di dalam sistem badan mereka sebelum kehamilan berlaku kerana suplemen ini merupakan salah satu komponen utama yang penting untuk mendapatkan bayi yang sihat.

Kecacatan tiub neural akan berlaku pada 28 hari pertama selepas konsepsi, iaitu tempoh di mana kebanyakan wanita belum tahu lagi bahawa mereka sedang hamil. Memandangkan separuh daripada kehamilan yang berlaku adalah tidak dirancang, jadi, setiap wanita yang telah berkahwin disarankan untuk mengambil 400 mcg asid folik sehari, bermula sebelum konsepsi mereka sehinggalah 12 minggu pertama semasa kehamilan.

Bagi wanita yang pernah hamil dan pernah melalui pengalaman kecacatan tiub neural pada bayinya, mereka perlu berjumpa dan bercakap dengan doktor untuk mengetahui sama ada kemungkinan mereka memerlukan dos asid folik yang berbeza.

Justeru itu, asid folik bukan sahaja menjadi vitamin penting yang membantu anda untuk hamil, bahkan juga membantu memastikan kehamilan yang sihat. Pastikan anda mendapat dos yang mencukupi. Jika anda rasa waswas, berjumpalah dengan doktor anda untuk mendapatkan nasihat!

Komplikasi kehamilan
pre-eklampsia

Pre-eklampsia adalah komplikasi serius yang dialami oleh kira-kira 5 peratus di kalangan wanita hamil. Ibu hamil disahkan mengalami pre-eklampsia jika tekanan darah tinggi dan protein pada air kencing, ginjal atau hati abnormal selepas 20 minggu kehamilan.

Jika pre-eklampsia tidak dirawat, ia boleh menyebabkan komplikasi serius kepada ibu seperti kegagalan fungsi hati atau buah pinggang dan risiko masalah jantung. Ibu juga berkemungkinan untuk mendapat sawan. Pre-eklampsia juga boleh menyebabkan plasenta tidak mendapat darah yang mencukupi, sekali gus menyebabkan bayi yang lahir kurang berat badan.

Bagi mengelakkan pre-eklampsia, wanita hamil perlu mengurangkan pengambilan makanan bergaram, mengelakkan minuman yang mengandungi kafein dan mendapatkan posisi tidur yang betul seperti berbaring mengiring ke kiri bagi membolehkan aliran darah yang optimum. Ibu hamil perlu minum air kosong sekurang-kurangnya 8 gelas sehari, mendapatkan rehat yang mencukupi dan mengambil ubat atau suplemen tambahan yang disyorkan oleh doktor.

Bolehkah asid folik mencegah pre-eklampsia?

Meskipun asid folik diketahui sebagai vitamin super untuk wanita yang ingin hamil dan yang sedang hamil, namun terdapat kajian terbaru yang mengaitkan pengambilan asid folik dan komplikasi kehamilan, pre-eklampsia. Kajian terbaru mendapati bahawa pengambilan asid folik dengan dos yang tinggi tidak boleh melindungi wanita hamil yang berisiko tinggi daripada mendapat komplikasi pre-eklampsia.

Dalam kajian tersebut, penyelidik mendapati bahawa suplemen asid folik berdos tinggi yang diambil selepas trimester pertama kehamilan, tidak berupaya mencegah pre-eklampsia dalam kalangan wanita yang berisiko tinggi. Walau bagaimanapun, pengambilan suplemen asid folik berdos rendah sebelum dan semasa awal kehamilan masih boleh mencegah masalah kecacatan kelahiran, seperti spina bifida, malahan ia amat disarankan untuk semua wanita.

Pre-eklampsia ialah komplikasi kehamilan yang bukan sahaja membahayakan ibu malahan juga bayi dalam kandungan. Kajian pemerhatian sebelum ini menunjukkan bahawa terdapat kesan perlindungan berpotensi yang menunjukkan kaitan antara asid folik dan pre-eklampsia, namun penemuannya tidak konsisten, dan tiada panduan jelas yang menunjukkan penggunaan asid folik berdos tinggi boleh mencegah wanita hamil yang berisiko tinggi mendapat pre-eklampsia.

Oleh itu, sepasukan penyelidik antarabangsa menjalankan ujian rawak – Ujian Klinikal Asid Folik (FACT) – untuk menilai kesan pengambilan suplemen asid folik berdos tinggi selepas trimester pertama pada risiko mendapat pre-eklampsia dalam kalangan wanita hamil yang sudah berisiko tinggi mendapat komplikasi ini. Ujian dijalankan kepada 2,301 wanita yang sedang hamil antara 8 dan 16 minggu pada permulaan kajian, dan mengalami sekurang-kurangnya satu faktor risiko pre-eklampsia (seperti tekanan darah tinggi sedia ada, diabetes pra-kehamilan, hamil kembar dua, mengalami pre-eklampsia pada kehamilan sebelum ini, ataupun indeks jisim tubuh 35 atau lebih). Wanita-wanita ini menerima secara rawak sama ada dos tinggi asid folik, 4 mg ataupun pil gula (placebo) dengan tambahan sehingga 1.1 mg asid folik sepanjang kehamilan mereka.

Menurut Mark C. Walker, MD, dari Ottawa Hospital Research Institute in Canada, dalam penemuan kajian tersebut, sebanyak 14.8% wanita dalam kumpulan yang mengambil asid folik mendapat pre-eklampsia sementara pre-eklampsia dalam kalangan kumpulan placebo ialah 13.5%. Tiada bukti perbezaan antara kumpulan untuk mana-mana hasil sebaliknya lain. Oleh itu, penyelidik menyimpulkan bahawa pengambilan dos tinggi suplemen asid folik selepas trimester pertama tiada manfaat untuk mencegah pre-eklampsia.


Panaskan Nasi Semula Boleh Menyebabkan Keracunan Makanan, Ini Punca UTAMANYA!

Kadangkala nasi yang anda masak mungkin tersisa walaupun anda sudah betul-betul mengagak jumlah orang di rumah. Jadi, apa yang patut anda lakukan? Simpan nasi yang berbaki untuk
dipanaskan
 kembali pada waktu makan seterusnya? Memanaskan nasi memang boleh, tetapi anda harus berhati-hati.

Hal ini disebabkan nasi yang dipanaskan boleh menyebabkan
keracunan makanan
. Bukan daripada kaedah pemanasannya tetapi lebih kepada bagaimana cara anda menyimpan sisa nasi tersebut sebelum dipanaskan kembali.

Kenapa memanaskan nasi boleh menyebabkan keracunan makanan?

Ramai orang yang selalu menyimpan sisa nasi hanya di atas meja makan sebelum akhirnya dipanaskan kembali. Ini sebenarnya boleh meningkatkan risiko ke
racun
an makanan.

Sebelum anda menjadi panik dan tidak keruan, sekali lagi ditegaskan bahawa
anda boleh memanaskan nasi
. Yang menimbulkan risiko keracunan makanan bukan daripada proses pemanasan tetapi cara penyimpanan sisa nasi sebelum akhirnya dipanaskan lagi.

Beras mentah yang belum dimasak mungkin mengandungi spora Bacillus Cereus.
Bakteria
 ini tetap dapat bertahan hidup bahkan setelah nasi masak. Sewaktu nasi yang sudah masak dibiarkan sejuk pada suhu bilik, bakteria tersebut boleh berkembang biak dan menghasilkan racun yang sering menjadi penyebab keracunan makanan.

Semakin lama nasi dibiarkan pada suhu bilik sebelum dipanaskan kembali, akan semakin banyak racun yang dihasilkan oleh bakteria tersebut sehingga kemungkinan besar nasi sudah tidak lagi selamat untuk diambil. Meskipun dipanaskan berkali-kali, bakteria dalam nasi tersebut tidak akan mati kerana keadaannya memang cukup kuat untuk bertahan dalam proses memasak bersuhu tinggi.

Maka oleh itu, lebih selamat
tidak memanaskan nasi hingga berkali-kali
kerana itu ertinya anda juga berulang kali membiarkan nasi sejuk pada suhu bilik sebelum dihangatkan kembali. Ini menyebabkan spora Bacillus cereus semakin bertambah banyak.

Jika anda memakan nasi yang mengandungi bakteri Bacillus cereus, anda mungkin akan mengalami muntah-muntah atau
cirit-birit
 sekitar 1 hingga 5 jam setelahnya. Simptomnya hanya ringan dan biasanya berlangsung sekitar 24 jam.

Tip menyimpan, memasak, dan memanaskan nasi

Idealnya, sajikan nasi panas-panas sejurus setelah dimasak dan segera dihabiskan. Jangan tinggalkan nasi sejuk pada suhu bilik dalam keadaan terbuka selama lebih daripada 1 jam.

Namun jika kenyataannya terdapat nasi yang tersisa, segera sejukkan dengan membahagikannya dalam bekas makanan yang kecil, tutup rapat lalu simpan terus nasi yang masih panas tersebut ke dalam peti sejuk atau
freezer
. Lakukan ini sebaiknya dalam 1 jam sejurus nasi dimasak. Simpan nasi dalam peti sejuk selama tidak lebih daripada 1 hari sehingga waktunya dipanaskan kembali.

Ikuti tips di bawah ini ketika ingin memanaskan nasi sebelum dihidangkan kembali.

Tips memanaskan baki nasi

1. Dengan microwave

Letakan nasi dalam bekas terbuka yang boleh diletakkan dalam microwave.

Tambahkan 1-2 senduk makan air

Panaskan selama 3-4 minit dalam suhu 73º Celsius. Jika tidak yakin, gunakan termometer makanan.

Sajikan segera.

2. Dengan menumis

Jika anda ingin memanaskan nasi dengan menumis, ikutilah cara di bawah ini:

Tumis nasi atas periuk yang sedikit berminyak dalam api sedang.

Nasi yang sudah sejuk biasanya bergumpal. Oleh itu, kacau nasi sehingga gumpalannya terpisah.

Pastikan suhu dalam nasi setidaknya 73 darjah celcius

Sajikan segera sewaktu masih hangat

3. Dengan mengukus

Isi alat kukus dengan separuh air. Tunggu hingga mendidih.

Masukkan nasi baki yang sudah anda tempatkan dalam mangkuk stainless.

Tutup kukusan dan panaskan nasi dengan menyeluruh, kacau sesekali.

Sajikan segera sewaktu panas

Sewaktu anda memanaskan nasi, selalu periksa bahawa nasi anda benar-benar panas mengepul keseluruhannya (hingga ke bahagian bawah nasi).
Jangan panaskan nasi lebih dari satu kali
.


Khasiat Madu Sebagai Makanan Bulan Ramadan

Madu telah menjadi amalan manusia sejak sekian lama. Bukan sahaja mempunyai rasa yang sedap, ia juga kaya dengan pelbagai khasiat dan manfaat terhadap kesihatan badan.

Madu, secara khususnya, bermanfaat apabila digunakan bagi menggantikan gula halus, yang hanya mengandungi 100 peratus kalori semata-mata.

Madu ada banyak jenis. Antaranya:

Madu tualang.

Madu yaman.

Madu ratu.

Madu propolis.

Madu manuka.

Madu kelulut.

Setiap madu ada manfaat istimewanya sendiri. Dalam artikel ini, kita akan membincangkan tentang khasiat umum bagi madu. Sempena bulan Ramadan, elok kita mula mengamalkan hidup sihat dengan memasukkan madu ke dalam diet kita.

Jadi, apa khasiat madu?

Mari kita membongkar rahsia madu.

 Mengandungi beberapa nutrisi

Madu dihasilkan oleh lebah di dalam sarangnya. Lebah terbabit akan menghisap nektar dari bunga dan balik ke sarangnya untuk menghasilkan madu dengan menelan serta memuntahkan semula nektar tersebut sehingga menjadi madu.

Rasa, bau, warna dan kandungan madu banyak bergantung kepada jenis bunga yang dihinggap oleh lebah terbabit.

Secara nutrisinya, satu sudu meja madu (21 g) mengandungi 64 kcal dan 17 g gula termasuk fruktosa, glukosa, maltosa dan sukrosa. Ia hampir tiada serat, lemak atau protein. Ia juga mengandungi sedikit vitamin dan mineral.

Nutrisi utamanya adalah sebatian tumbuhan bioaktif dan antioksidan. Madu berwarna lebih gelap cenderung mengandungi lebih banyak bahan ini berbanding yang lebih cerah.

 Madu berkualiti tinggi kaya dengan antioksidan

Madu berkualiti tinggi mengandungi banyak antioksidan penting termasuk flavonoid dan asid organik. Antioksidan dikaitkan dengan pengurangan risiko serangan jantung, strok dan beberapa jenis kanser. Ia juga baik untuk kesihatan mata.

 Madu lebih “kurang bahaya” berbanding gula untuk pesakit diabetes

Kajian tentang madu dan diabetes adalah pelabagai.

Ada yang mengatakan madu baik untuk diabetes kerana ia membantu mengurangkan faktor-faktor risiko diabetes seperti koleterol LDL, trigliserida serta meningkatkan kolesterol “baik” HDL.

Di samping itu, ada juga kajian yang mengatakan madu meningkatkan tahap gula darah tetapi tidak sebanyak gula lakukan.

Jadi, walaupun madu lebih “kurang bahaya” berbanding gula, ia bukanlah sepenuhnya selamat bagi pesakit diabetes. Ia masih perlu diambil dalam sukatan yang terkawal.

 Mengurangkan tekanan darah

Madu yang kaya dengan antioksidan boleh membantu mengurangkan tekanan darah. Seperti kita tahu, tekanan darah adalah faktor risiko utama bagi penyakit kardiovaskular termasuk strok dan penyakit arteri koronari.

Kajian ke atas kedua-dua, tikus dan manusia menunjukkan penurunan tekanan darah dari pengambilan madu.

 Merendahkan tahap kolesterol dan trigliserida dalam darah

Kolesterol dan trigliserida juga merupakan faktor risiko bagi penyakit kardiovaskular dan diabetes. Madu terbukti melalui kajian, mampu mengurangkan dua faktor risiko ini, seterusnya mengurangkan risiko banyak penyakit kronik.

Satu kajian melibatkan 55 orang, membandingkan antara penggunaan madu dan gula. Hasil menunjukkan pengurangan sebanyak 5.8 peratus pada LDL (kolesterol “jahat”) dan penambahan sebanyak 3.3 peratus pada HDL (kolesterol “baik”). Ia juga membantu mengurangkan berat badan berbanding gula.

Kajian lain yang membandingkan penggunaan madu dan gula menunjukkan tahap trigliserida 11-19 peratus lebih rendah bagi mereka yang mengamalkan madu berbanding gula.

 Ubat batuk yang berkesan

Pertubuhan Kesihatan Sedunia (WHO) telah meletakkan madu sebagai demulsen, iaitu sejenis bahan yang membantu menghilangkan kerengsaan mulut atau tekak dengan membentuk lapisan pelindung.

Kalau batuk ringan sahaja, cuba gunakan madu sebelum berjumpa doktor. Jika melarat terlalu lama, dapatkan nasihat perubatan.

 Merawat luka dan kebakaran

Pada zaman dahulu, madu digunakan untuk merawat luka sehingga abad ke-19. Selepas penumuan penecilin, penggunaan madu berkurang secara perlahan-lahan. Kini ia semakin mendapat tempat semula.

Madu mempunyai fungsi antibakteria, antifungal dan antioksidan yang membuatkan ia sesuai digunakan untuk merawat luka. Selain luka dan kebakaran, ia juga boleh membantu merawat keadaan lain seperti psoriasis, buasir dan luka herpes.

Macam mana ingin menggunakannya? Hanya letakkan madu terus ke atas tempat terbabit. Anda juga boleh dapatkan beberapa produk berasaskan madu yang dibuat khas untuk merawat luka.

Ini adalah beberapa khasiat madu ke atas kesihatan badan kita. Di bulan Ramadan, anda boleh ambil madu ketika berbuka dan berpuasa. Selain makan madu secara langsung, anda boleh gantikan madu dengan gula di dalam air atau masakan.

Di samping khasiatnya, sila ingat bahawa pengambilan madu yang berlebihan juga adalah kurang sihat. Ambil secara sederhana.

Hello Health Group
 tidak menyediakan nasihat perubatan, diagnosis atau rawatan.


Hand Sanitizer Sangat Efektif Untuk Bunuh Kuman Pada Tangan: Fakta Atau Auta?

Kita mungkin sering menggunakan
hand sanitize
r
,
dengan tujuan untuk membasmi kuman
. Walau bagaimanapun, adakah penggunaan cecair pencuci tangan ini
 benar-benar berkesan untuk membunuh virus? Adakah terdapat cara lain yang lebih mudah dan berkesan bagi membunuh virus pada tubuh anda?

Ikuti jawapannya melalui penulisan ini.

Hand sanitizer
boleh bunuh virus flu dan Ebola?

Baru-baru ini, The Food and Drug Administration (FDA) telah mengeluarkan surat amaran kepada GOJO Industries, pengeluar produk Purell, agar menghentikan tuntutan bahawa
produk cecair pencuci tangan
 mereka boleh membunuh virus seperti flu dan Ebola.

Menurut FDA, produk Purell yang berasaskan alkohol diperakui sebagai ubatan, tetapi belum diluluskan untuk diiklankan seperti tuntutan berikut. Di Amerika Syarikat, jenama
hand sanitizer
 Purell ini adalah jenama yang paling popular bagi penduduk di sana.

Apa yang Purell letakkan pada botol
hand sanitizer
 mereka?

Purell membuat tuntutan ‘
Terbukti mampu membunuh 99.9% kuman pada tangan
’ bagi produk-produk mereka. Untuk pengetahuan anda, tuntutan sebegini berada di kesemua botol produk, penjenamaan, laman web dan keterangan produk Purell.

Ia adalah satu tuntutan yang sangat meyakinkan pengguna terutama sekali pada waktu di mana wabak novel coronavirus sedang merebak di seluruh dunia. Tuntutan berlebihan sebegini boleh memperdayakan pengguna yang mungkin beranggapan bahawa produk mereka boleh membunuh virus hampir 100%

Saranan CDC dan WHO

Pusat Kawalan Penyakit
 (CDC) dan WHO menggalakkan penggunaan air dan sabun sebagai cara utama bagi membersihkan diri anda daripada kuman dan virus. Penggunaan air dan sabun lebih berkesan menanggalkan bahan kimia berbahaya dan juga virus berbanding cecair pencuci tangan
.

Jika tiada air dan sabun, maka
hand sanitizer
 berasaskan alkohol boleh digunakan sebagai salah satu langkah-langkah pencegahan bagi jangkitan virus flu. CDC menyatakan bahawa d
isinfektan dengan kepekatan alkohol antara 80 hingga 90 peratus adalah ‘kuat’ atau ‘berkuasa’
 dalam melemahkan kesemua
enveloped virus
(virus berkapsul).

Cecair pencuci tangan berasaskan alkohol boleh mengurangkan mikrob pada tangan anda dengan lebih pantas dalam situasi tertentu, tetapi ia tidak mampu membunuh kesemua mikrob atau kuman pada tangan anda.

Hand sanitizer
 tidak begitu berkesan apabila tangan anda kotor dan berminyak

Banyak kajian telah menunjukkan bahawa, cecair pencuci tangan
 berkesan dalam perkhidmatan klinikal seperti hospital, kerana tangan tidak terlalu kotor dengan tanah dan berminyak. Ini kerana, jika tangan anda berada dalam keadaan yang sangat berminyak atau kotor, penggunaan cecair pencuci tangan
sememangnya tidak begitu berkesan.

Jika tangan anda kotor dengan kesan tanah selepas bersukan, cara terbaik untuk membersihkannya daripada kuman atau virus adalah dengan
menggunakan sabun dan juga air
.

Hand sanitizer
 tidak menanggalkan bahan kimia berbahaya pada tangan anda

Berdasarkan banyak kajian yang telah dilaksanakan, cecair pencuci tangan
mungkin tidak mampu untuk menanggalkan bahan kimia berbahaya daripada tangan anda.

Dalam satu kajian, individu yang menggunakan cecair pencuci tangan
 untuk membersihkan tangan mereka memiliki tahap kandungan racun perosak yang lebih tinggi dalam tubuh. Oleh itu, jika tangan anda ada menyentuh bahan-bahan kimia berbahaya, basuh tangan anda dengan bersih
menggunakan sabun dan juga air
.

Adakah
hand sanitizer
 boleh menyebabkan mudarat jika saya tertelannya?

Kanak-kanak cenderung untuk menelan cecair pencuci tangan
yang mempunyai bau yang wangi, berwarna atau memiliki pembungkusan yang menarik.
Hand sanitize
r perlu disimpan jauh daripada dicapai oleh kanak-kanak
 dan digunakan di bawah pengawasan individu dewasa.

cecair pencuci tangan yang berasaskan ethyl alcohol (ethanol) adalah selamat jika anda menggunakannya seperti yang diarahkan. Walau bagaimanapun, ia boleh menyebabkan
keracunan alkohol
 jika seseorang menelannya dengan kadar yang tertentu.

Kesimpulan

Jelas sekali bahawa cecair pencuci tangan
 tidak mampu untuk membunuh 100% kuman pada tangan anda seperti yang didakwa. Selain itu, ia juga tidak begitu berkesan bagi menanggalkan kotoran fizikal yang lebih berat seperti sisa makanan dan tanah. Oleh sebab itu, CDC menyarankan untuk kita sebaiknya m
encuci tangan dengan menggunakan sabun dan air
. Jika tidak terdapat sabun dan air, barulah cecair pencuci tangan

boleh digunakan sebagai pilihan kedua.


Ibu Hamil Sering Diserang Perut Berangin, Cuba 5 Cara Ini Untuk Mengatasinya!

Simptom perut selalu berangin semasa mengandung sememangnya lazim berlaku. Ibu hamil
sensitif dengan apa yang dimakan.

Walaupun ia dianggap sebagai satu simptom biasa, namun keadaan tersebut boleh memberikan rasa tidak selesa terutamanya ketika hendak tidur.

Jadi apa yang menyebabkan perut berangin semasa hamil?

Teruskan membaca untuk tahu dengan lebih lanjut.

Untuk mendapatkan lebih banyak info tentang Kehamilan, sila dapatkannya
di sini.

Kenapa ibu hamil mudah mendapat simptom perut selalu berangin?

Kehamilan merupakan satu proses fisiologi yang menyebabkan berlakunya perubahan dalam tubuh ibu supaya ideal untuk tumbesaran janin.

Perkara ini berlaku secara berperingkat dan dalam perubahan tersebut, terselit
kesan sampingan yang boleh membuatkan ibu hamil tidak selesa
; angin.

Perut masuk angin semasa mengandung bukanlah satu perubahan fisiologi kehamilan.

Ia merupakan kesan sampingan berpunca daripada peningkatan hormon progesteron.

Hormon tersebut bukan sahaja menyebabkan otot badan menjadi regang, malah mengakibatkan proses pencernaan badan menjadi perlahan.

Akibatnya, angin berkumpul dan dimanifestasikan sebagai perut masuk angin, mudah sendawa dan terkentut.

Semakin lanjut usia kandungan ibu, semakin banyak angin yang berkumpul akibat daripada peningkatan saiz rahim yang memberikan tekanan kepada organ sistem penghadaman.

Apa yang lebih teruk lagi, ada juga makanan yang boleh menyebabkan perut selalu berangin.

Pengambilan ubat suplemen,
terutamanya yang mengandungi zat besi
, boleh menyebabkan masalah sembelit.

Perkara ini sekali gus membuatkan masalah angin pada perut anda menjadi bertambah teruk.

Tip legakan perut selalu berangin semasa mengandung

#1 Minum air secukupnya

Elakkan daripada mengambil minuman bergula atau jus.

Walaupun jus bagus untuk kesihatan, jika anda mempunyai
penyakit radang usus (IBD)
, ia boleh menyebabkan simptom perut berangin menjadi bertambah teruk.

Jika anda ingin mengambil jus, pastikan ia mempunyai kandungan gula berangin (FODMAP) yang rendah.

Minuman terbaik untuk anda
sepanjang tempoh kehamilan adalah air kosong.

Pastikan anda minum mengikut saranan pakar.

#2 Eksperimen dengan tabiat pemakanan anda untuk kesan punca perut selalu berangin

Oleh sebab terdapat banyak jenis makanan yang boleh menyebabkan berlakunya perut berangin, anda boleh melakukan ‘eksperimen’ bagi mengesan punca tersebut.

Cuba elakkan daripada mengambil makanan yang anda biasa makan dan lihat jika simptom perut berangin menjadi bertambah baik.

Kebanyakan
 ibu hamil mengalami perubahan pada simptom tersebut
 dan mereka berjaya mengesan makanan apa yang menjadi punca.

Antara makanan yang sering dikaitkan dengan angin pada perut adalah:

Sayur brokoli

Kubis

Kentang

Makanan bergandum

Jika anda ingin membuat perubahan pada diet anda, rujuk kepada pakar pemakanan atau doktor terlebih dahulu.

Takut nanti anak yang sedang membesar itu tidak mendapat nutrisi yang cukup pula.

Anda mungkin berminat:

Ibu Hamil, Bukan Semua Ikan Boleh Makan Tau! Jangan Ambil 6 Jenis Ikan Ini, Bahaya!

#3 Ambil makanan berserat secukupnya

Walaupun terdapat banyak sayur yang boleh menyebabkan perut anda berangin, tapi ia juga boleh membantu mengatasi masalah sembelit.

Apabila
anda mengambil makanan berserat yang cukup
, ia akan menarik air ke dalam usus, melembutkan tinja dan membuatkan proses defekasi berlaku dengan mudah.

Oleh sebab sembelit boleh menyebabkan masalah ini menjadi bertambah teruk, anda boleh cuba ambil makanan berserat terlebih dahulu.

‘Eksperimen’ dengan makanan dan kenal pasti punca anda alami perut berangin.

#4 Gunakan suplemen serat untuk atasi masalah perut selalu berangin

Penulis faham bukan semua individu suka makan sayur atau buah.

Bagi golongan ini, anda dinasihatkan untuk mengambil
 suplemen yang mengandungi serat bagi mengelakkan berlakunya masalah sembelit.

Cuba tanya doktor anda jika ada ubat yang boleh dibeli di farmasi berdekatan atau minta preskripsi daripada mereka.

#5 Pastikan anda aktif bergerak walaupun sarat mengandung

Anda tidak perlu ke gim pun jika hendak atasi masalah perut berangin.

Apa yang anda perlu buat adalah berjalan sekurang-kurangnya 30 minit sehari.

Ia bukan sahaja bagus untuk kesihatan anda secara umum, malah ia juga boleh membantu
mengelakkan berlakunya sembelit.

Proses penghadaman juga boleh dipercepatkan dengan hanya menurut saranan pakar untuk bersenam.

Jika anda ingin melakukan sebarang rejim senaman (ringkas atau kompleks), rujuk doktor anda terlebih dahulu.

Mereka akan membuat pemeriksaan dan menentukan sama ada
 anda boleh melakukan aktiviti senaman berat.

Ingin mengetahui tarikh jangkaan bersalin anda dengan lebih tepat? Kira EDD anda di
kalkulator tarikh bersalin
 kami.

Konklusi

Simptom perut berangin lazim berlaku dalam kalangan ibu hamil.

Jika tidak diuruskan dengan baik, ia boleh memberikan ketidakselesaan kepada ibu terutamanya bagi mereka yang sudah dalam
trimester ke-3.

Ikut tip yang diberikan di atas dan jika ragu, tanya kepada doktor anda untuk khidmat nasihat kesihatan.


Ini 3 Mudarat Jika Lelaki Gemar Lakukan Urutan Batin, Baik Berhenti!

Bagi kaum lelaki yang mengalami masalah zakar berkaitan hubungan seksual, ramai yang cenderung memilih untuk melakukan cara urutan batin.

Secara tradisionalnya, urutan sebegini telah lama wujud dan dipercayai mampu meningkatkan kemampuan serta ketahanan lelaki di ranjang.

Sekiranya memang mempunyai masalah seksual
, mungkin tiada masalah untuk melakukannya. Jika tidak? Ada mudarat!

Jom sama-sama kita semua ikuti artikel ini untuk tahu tentang kesan melakukan cara urutan batin dengan lebih mendalam lagi.

Baca lebih lanjut tentang Kesihatan Seksual
di sini.

Apa itu cara urutan batin lelaki?

Buat anda yang mungkin belum tahu tentangnya,
urutan ini akan berfokuskan kepada alat sulit lelaki yakni zakar, testis serta prostat
.

Cara urutan batin ini akan dilakukan oleh tukang urut kepada lelaki yang kebiasaannya menghadapi masalah berkaitan kehidupan seksual mereka.

Mungkin ramai dalam kalangan masyarakat kita yang gemar menjalani prosedur ini apabila sudah dekat tarikh perkahwinan masing-masing.

Ini bertujuan memberikan lebih stamina dan tenaga batin yang diperlukan untuk melalui fasa malam pertama yang begitu mendebarkan.

Berikut merupakan antara manfaat yang mungkin boleh diperolehi melalui urutan ini:

Membantu merawat masalah mati pucuk

Membantu merawat masalah
kelenjar prostat

Membantu menyelesaikan masalah
ejakulasi pramatang

Membantu melegakan rasa sakit ketika
air mani
 terpancut

Membantu melancarkan saluran air kencing

Membantu meredakan simptom prostatic hyperplasia (BPH)

Kajian preliminari pada tahun 2009 mengesahkan bahawa kesemua masalah di atas mungkin dapat diselesaikan dengan urutan ini jika ia dilakukan dengan cara yang betul.

Bagaimana cara urutan batin lelaki?

Cara untuk melakukannya tentu sekali akan berlandaskan kepada konsep urutan pada
alat kemaluan lelaki
 termasuk zakar dan testis.

Tujuan utama ia dilakukan adalah untuk melegakan ketegangan dan kesakitan pada otot dan urat yang terdapat di kawasan terbabit.

Kebiasaannya, fokus akan lebih diberikan pada bahagian yang terlalu tegang atau sakit bagi memaksimumkan manfaat urut batin ini.

Dengan menggunakan minyak pelincir khas
, alat sulit lelaki akan diurut dengan teknik yang betul tanpa mendatangkan sebarang mudarat.

Penting untuk tukang urut menyentuh bahagian tulang kerana ia akan menyebabkan rasa sakit yang tidak perlu ketika prosedur.

Namun anda harus memilih untuk melakukan urutan ini bersama dengan tukang urut profesional yang bertauliah dan diakui oleh doktor.

Ini kesan buruk jika ia disalahgunakan!

Ya, memang benar bahawa urutan ini mungkin boleh memberi kesan baik terhadap kesihatan batin bagi kaum lelaki.

Pun begitu, tersembunyi juga beberapa kesan buruk yang boleh datang akibat daripada prosedur yang disalahgunakan.

Untuk pengetahuan anda, ada individu yang sengaja mendapatkan khidmat urut alat kemaluan ini
bagi tujuan yang salah yakni melampiaskan nafsu syahwat
.

Urutan batin dengan cara yang salah ini lebih dikenali dengan istilah
‘
happy ending’
dan cenderung melibatkan tukang urut bukan daripada kalangan profesional.

Selain itu, wujud juga teknik urutan dari badan ke badan yang lebih dikenali dengan akronim B2B dan ia juga merupakan satu prosedur yang tidak bermoral untuk dicuba.

Apa kesan buruk yang boleh didapati? Semestinya, ada risiko terkena penyakit!

#1. Penyakit jangkitan kelamin (STD)

Pertama sekali, kalian perlu tahu bahawa pusat urut tidak berlesen yang menawarkan khidmat sebegini memang tidak selamat.

Ini kerana ia kebiasaannya menawarkan khidmat tukang urut dari luar negara yang tidak diketahui tahap kesihatan dan cara kehidupan mereka.

Disebabkan telah bercampur dengan ramai pelanggan yang juga tidak diketahui latar belakang, maka risiko penyakit berjangkit adalah tinggi.

Ini terutamanya penyakit jangkitan kelamin STD seperti HIV
 yang mudah merebak melalui aktiviti seksual yang tidak sihat.

#2. Kerosakan kekal pada alat sulit

Individu yang gemar melakukan cara urutan batin lelaki tidak berhasrat untuk memulihkan
masalah seksual
, sebaliknya hanya ingin memuaskan nafsu syahwat.

Khidmat urut yang menawarkan
handjob
atau
blowjob
ini pula seterusnya hanya akan melaksanakannya dengan teknik yang mungkin tidak bagus untuk anda.

Geseran, hentakan atau sentuhan yang terlalu kuat pada zakar lelaki mungkin boleh membawa kerosakan kekal seterusnya menyebabkan kondisi kronik berlaku.

Antara kondisi yang dibimbangi akan terjadi adalah
ereksi tidak kuat, ejakulasi pramatang serta mati pucuk
!

#3. Berdepan tindakan undang-undang

Untuk pengetahuan anda, khidmat urutan batin yang tidak berlesen boleh menyebabkan anda berdepan tindakan undang-undang.

Jika anda berada di dalam premis serta membayar untuk khidmat tersebut, maka kalian boleh disabitkan kesalahan dan dikenakan hukuman.

Fikir semula, adalah risiko terhadap kesihatan dan kehidupan anda ini berbaloi semata-mata untuk melampiaskan nafsu syahwat yang sementara?

Konklusinya, mungkin adalah tidak salah untuk mendapatkan khimat urutan batin lelaki asalkan ia
adalah untuk tujuan menyelesaikan masalah seksual lelaki
.

Namun adalah penting untuk kalian mendapatkan khidmat cara urutan batin tersebut melalui cara, tempat dan orang yang tepat untuk mengelakkan komplikasi lain pula berlaku.


Cirit Birit (Diarea) Tahap Kronik, Apakah Punca Dan Akibat Jika Ia Berlaku?

Cirit-birit (
diarrhea
) yang berlaku lebih daripada beberapa minggu digambarkan sebagai cirit-birit kronik, sama ada berlaku setiap hari atau setiap beberapa hari.

Cirit-cirit kronik ini boleh menjadi salah satu tanda keadaaan kesihatan yang sangat serius dan dari semasa ke semasa, ia juga menyebabkan masalah kesihatan.

Bagaimana diarrhea berlaku?

Kolon atau usus besar
 bertanggungjawab untuk membentuk sisa pepejal daripada sisa makanan tidak diserap yang anda makan.

Cecair juga diserap ke dalam kolon sebagai sebahagian daripada sisa makanan itu yang membolehkan najis melalui usus dengan lebih lancar.

Otot di dalam kolon menggerakkan najis ke rektum untuk keluar daripada badan.

Apabila sesuatu mengganggu proses ini, menyebabkan penyerapan air terlalu banyak atau sisa pepejal melalui usus besar terlalu cepat,
 boleh menyebabkan diarrhea
.

Punca cirit birit kronik

Kebanyakan orang mengalami cirit-birit akut, jangka pendek, biasanya disebabkan oleh jangkitan gastrousus.

Sebaliknya, cirit-birit kronik kurang biasa dan biasanya disebabkan oleh keadaan perubatan, alergi, ubat-ubatan, atau jangkitan kronik.

i. Kondisi kesihatan

Penyakit usus radang (IBD)
 seperti penyakit Crohn dan kolitis ulseratif adalah punca umum cirit-birit yang berselang-seli.

Diarrhea, sakit perut, pendarahan rektum, demam dan penurunan berat badan boleh berlaku selama beberapa minggu atau bulan.

Dengan keadaan ini, cirit-birit bergilir dengan sembelit atau dengan sesuatu yang kadang-kadang dipanggil “pencil stools” yang merupakan najis yang sangat nipis.

Kanser kolon jarang menyebabkan sebarang simptom dan merupakan punca jarang cirit-birit kronik yang disertai oleh najis berdarah dan penurunan berat badan.

ii. Sensitif terhadap makanan

Sensitif terhadap makanan boleh menyebabkan cirit-birit, sama ada disebabkan oleh tindak balas alahan atau tidak bertoleransi.

Sebagai contoh,
 jika anda tidak bertoleransi dengan laktosa
, anda tidak boleh menyerap laktosa yang terdapat dalam produk tenusu dan ini menyebabkan najis berair.

Sesetengah makanan menyebabkan tindak balas alahan radang, menyebabkan penyerapan air yang berlebihan dalam kolon dan cirit-birit.

Selalunya, dengan kepekaan diet, tidak jelas sama ada punca cirit-birit itu adalah alergi atau kesukaran memproses makanan.

iii. Ubatan

Ubat-ubatan juga boleh menyebabkan cirit-birit, sama ada sebagai tindak balas alergi atau sebagai kesan sampingan ubat biasa.

Anda boleh mengalami cirit-birit yang disebabkan oleh ubat kronik walaupun anda sudah mengambilnya tanpa masalah selama bertahun-tahun.

Antibiotik juga boleh menyebabkan penularan cirit-birit
 kerana ia sering memusnahkan bakteria biasa yang merangkumi usus anda, seterusnya, membolehkan penularan organisma.

iv. Jangkitan

Kadang-kadang
jangkitan gastrousus
 tidak menyelesaikannya, mempunyai kecenderungan untuk berulang atau diikuti oleh jangkitan lain akibat penggunaan antibiotik (walaupun digunakan seperti yang diarahkan), mengakibatkan jangkitan berlarutan dan diarrhea.

Parasit yang mungkin tidak mudah dikenali memerlukan ubat khusus dan boleh menyebabkan cirit-birit kronik.

v. Pintasan gastrik

Pembedahan pintasan gastrik
 juga sering disebut sebagai pembedahan bariatric atau pembedahan penurunan berat badan, sering mengakibatkan penyerapan makanan dan cairan yang sangat kurang dalam sistem pencernaan yang mengakibatkan cirit-birit yang berterusan.

Kesan cirit birit kronik

Jika anda mempunyai cirit-birit kronik, ada boleh mengalami masalah kesiharan serius walaupun cirit-birit anda disebabkan oleh keadaan yang tidak berbahaya, seperti alergi makanan.

i. Pemakanan

Cirit-birit kronik mungkin boleh menyebabkan anda mengalami dehidrasi kerana tubuh kehilangan banyak cecair.

Anda juga boleh kehilangan vitamin, mineral, protein dan lemak apabila cirit-birit dikaitkan dengan kekurangan penyerapan nutrien penting ini.

Cirit-birit kronik juga dapat
menyebabkan penurunan berat badan
 jika anda tidak menyerap karbohidrat dan kalori yang cukup dari makanan yang anda makan.

ii. Pendarahan

Cirit-birit kronik boleh menyebabkan kerengsaan kolon atau dubur yang berpotensi mengakibatkan tisu rapuh dan pendarahan.

Bila perlu berjumpa doktor?

Sekiranya anda mengalami cirit-birit jangka panjang, jangan elakkan daripada berjumpa doktor.

Doktor anda boleh menyarankan ujian darah atau sampel najis untuk memeriksa darah dalam najis atau jangkitan akibat bakteria, virus atau parasit.

Anda mungkin memerlukan kolonoskopi atau sigmoidoscopi yang fleksibel, yang mungkin mengenal pasti IBD atau tanda awal kanser kolon.

Tanda-tanda anda perlu berjumpa doktor
:

Cirit-birit berlanjutan selama lebih dari dua minggu (sama ada serentak atau sepanjang masa)

Anda melihat darah pada najis anda

Mengalami kekejangan abdomen yang berterusan atau sakit teruk

Muntah yang banyak

Selalu mengalami sembelit dan cirit-birit

Kehilangan berat badan walaupun tidak diet


Fizikal Dan Emosi Terganggu, Ini KEPENTINGAN Berpantang Selepas Keguguran!

Berpantang merupakan satu amalan turun temurun orang Melayu. Pantang bukan sahaja dilakukan selepas bersalin, malahan kaum Hawa juga perlu melakukan amalan yang sama selepas keguguran. Namun, mengapakah wanita perlu berpantang selepas keguguran?

Untuk pengetahuan semua, badan wanita perlu sembuh selepas mengalami keguguran.

Pada waktu ini, ibu bukan sahaja akan alami pelbagai simptom fizikal,
mental mereka juga mungkin terganggu
, lebih-lebih lagi jika kehamilan merupakan sesuatu yang dinanti-nantikan.

Tempoh berpantang untuk wanita keguguran adalah selama 40 hingga 60 hari, sama seperti wanita bersalin.

Selepas berpantang, ibu pasti mahu badan kembali cergas dan sihat seperti biasa. Inilah antara hikmah berpantang yang mungkin ramai orang tidak lagi ambil berat pada masa kini.

Sebelum kami terangkan lebih lanjut mengenai kepentingan berpantang selepas keguguran, mari ketahui
punca utama berlakunya keguguran dalam kalangan wanita.

Apa yang menyebabkan keguguran?

Wanita yang baru alami keguguran pasti akan rasa sedih dan kecewa. Malah, pelbagai persoalan pasti bermain di minda. Itu tidak termasuk lagi rasa risau yang menghantui ibu mengenai kehamilan akan datang.

Hampir 8 hingga 20% kehamilan berakhir dengan keguguran. Jumlah wanita yang mengalami keguguran juga mungkin lebih ramai, kerana ada juga yang tidak tahu mereka hamil.

Kebanyakan keguguran berlaku kerana
fetus tidak berkembang dengan normal.
 Malah, hampir 50% keguguran berlaku disebabkan kecacatan pada kromosom bayi.

Bukan itu sahaja, masalah uterus atau diabetes yang tidak terkawal juga boleh menyebabkan keguguran. Namun, kebanyakan punca keguguran tidak diketahui.

Keguguran selalunya berlaku sekali. Malah, ramai wanita yang alami keguguran dapat hamil seperti biasa. Hanya 1% sahaja wanita akan mengalami keguguran yang berulang pada masa hadapan.

Baca juga:

Ibu Baru Mengalami Keguguran? Jaga Mental Anda Dengan Ikuti Tip Ini

Ini Sebabnya Kenapa Perlu Cuci Rahim Selepas Gugur, Ibu Lepas Keguguran Kena Tahu!

Mengapa penting berpantang selepas keguguran?

Penting untuk ibu di luar sana sedar tentang kepentingan berpantang selepas keguguran. Salah satunya adalah untuk menjaga kesihatan ibu.

Bukan itu sahaja, ibu yang berpantang juga dapat sembuh dengan lebih cepat dan lebih bertenaga untuk menjalani kehidupan yang normal. Malah, wanita juga mungkin dapat meneruskan aktiviti seperti biasa dalam masa yang singkat.

Walau bagaimanapun, elakkan melakukan seks dalam masa 2 minggu selepas keguguran. Jangan pakai tampon dan gunakan tuala wanita jika anda alami sebarang pendarahan.

Selepas keguguran, bila saya akan mulai sembuh?

Secara fizikal, wanita mungkin akan ambil masa sebulan dua untuk benar-benar sembuh. Proses berpantang selepas keguguran mungkin dapat membantu. Haid akan datang seperti biasa dalam masa 4 hingga 6 minggu.

Dari segi emosi pula, ibu mungkin perlukan masa untuk sembuh, lebih-lebih lagi jika ibu sudah tahu mereka hamil dan kemudiannya mengalami keguguran.

Rasa sedih, kecewa dan marah merupakan
perasaan normal yang akan ibu rasai selepas keguguran
. Malah, rasa sedih juga akan ambil masa untuk hilang.

Jika anda rasa tertekan disebabkan keguguran, bercakaplah dengan doktor.

Doktor dapat mencadangkan ahli terapi atau kaunselor untuk membantu anda. Pada masa yang sama, dapatkan sokongan daripada suami serta ahli keluarga.

Tidak kiralah apa yang anda rasai, pastikan anda beri masa kepada diri sendiri untuk sembuh.

Keguguran merupakan satu tragedi yang pasti memberikan kesan kepada kaum Hawa. Oleh itu, dapatkan bantuan sekiranya anda mengalami masalah emosi yang berlarutan.

Jika anda mempunyai sebarang masalah mengenai kehamilan, anda boleh kongsikan soalan anda di Komuniti Kehamilan Hello Doktor. Di sini, anda boleh mendapatkan pendapat pakar dan bertukar-tukar pandangan bersama ibu lain.

Tip untuk wanita berpantang selepas keguguran

Selepas keguguran, wanita perlulah berpantang seperti biasa. Selain itu, ada juga beberapa tip yang dapat memudahkan kaum Hawa sembuh dengan lebih cepat:

1.
Rehat selama seminggu jika anda mengalami keguguran pada trimester pertama

Wanita yang alami
keguguran pada trimester pertama
 perlu berehat sekurang-kurangnya seminggu. Untuk mengurangkan masalah pendarahan, wanita digalakkan untuk bercuti dan tinggal di rumah.

2.
Rehat dan berpantang lebih lama

Wanita yang keguguran pada usia kandungan berada dalam minggu ke-6 hingga ke-8 pula mungkin perlukan lebih rehat.

Anda dinasihatkan untuk bercuti selama sebulan setengah dan makan makanan yang kaya dengan nutrisi untuk cepat sembuh.

3.
Jangan lakukan kerja rumah semasa pantang keguguran

Kalau boleh, minta tolong suami atau ahli keluarga untuk lakukan kerja rumah. Ibu yang sedang berpantang selepas keguguran perlu rehat dengan secukupnya.

Malah, mereka juga perlukan masa untuk ‘memproses’ perasaan mereka dan bersedih jika perlu.

4.
Elak melakukan hubungan seks

Selepas keguguran, jangan lakukan hubungan seks. Puasa sebentar sekurang-kurangnya selama 6 minggu untuk elakkan sebarang komplikasi.

5.
Jangan meruang semasa berpantang

Walau apapun yang anda dengar
mengenai amalan meruang selepas keguguran,
 jangan sesekali lakukannya. Ia boleh menyebabkan jangkitan dan masalah yang lebih teruk pada ibu.

6.
Dapatkan pemeriksaan doktor

Selain itu, pastikan anda berjumpa doktor untuk pemeriksaan lanjut. Untuk pastikan ibu sentiasa sihat, kondisi mereka perlulah diperiksa secara berkala.

7.
Jangan bersenam secara keterlaluan

Badan ibu masih lagi dalam proses penyembuhan ketika pantang keguguran. Oleh sebab itu, elakkan bersenam secara keterlaluan.

Jika anda masih lagi ingin bersenam, lakukan senaman ringan dan
teknik bernafas yang boleh membantu kesembuhan
 anda dari segi fizikal dan juga emosi.

Namun, ini semua hanya satu cadangan atau saranan untuk hari esok yang lebih baik. Dapatkan informasi dan nasihat doktor untuk lebih pasti tentang perkara ini!


13 Tip Penjagaan Kaki Untuk Pesakit Kencing Manis, Elak Kaki Dipotong!

Penjagaan pesakit diabetes bukan hanya melibatkan pemantauan paras gula darah atau pengambilan ubat-ubatan, tetapi juga berkaitan dengan kaki mereka.

Lebih tepat lagi, ada penjagaan khusus untuk kes-kes ulser kaki bagi pesakit diabetes.

Untuk mendapatkan lebih banyak info tentang Kencing Manis, sila dapatkannya
di sini.

Mengapa penjagaan pesakit diabetes perlu libatkan kaki?

Tahukah anda, ulser kaki sebenarnya adalah salah satu komplikasi yang paling kerap berlaku dalam kalangan pesakit diabetes yang tidak dijaga dengan baik.

Ulser kaki tersebut berlaku apabila tisu kulit menjadi pecah atau koyak lalu mendedahkan bahagian lapisan kulit dalam.

Ulser kaki diabetes biasanya disebabkan oleh beberapa perkara iaitu:

#1. Peredaran darah yang tidak baik

Aliran darah yang tidak baik sebenarnya adalah salah satu daripada penyakit vaskular
, di mana darah tidak mengalir ke kaki anda dengan baik.

Apabila darah tidak mengalir dengan baik, maka ulser pada kaki juga lambat untuk kembali sembuh.

#2. Paras gula darah tinggi atau hiperglisemia

Paras gula darah yang tinggi
 juga sebenarnya boleh memperlahankan proses penyembuhan ulser pada kaki yang dijangkiti.

Mereka yang menghidap diabetes jenis 2 adalah golongan yang seringkali menghadapi masalah luka lambat sembuh.

Oleh sebab itu, kawalan kadar pengambilan gula adalah amat penting.

#3. Kerosakan pada saraf sukarkan penjagaan pesakit diabetes

Saraf yang rosak adalah keadaan kesihatan yang boleh menimbulkan kesan dalam jangka masa panjang.

Ia boleh menyebabkan hilangnya rasa atau sensasi pada kaki anda.

Pada awalnya, anda mungkin akan berasa kaki seperti mengalami kesemutan atau sakit.

Namun, lama kelamaan rasa sensitiviti tersebut akan hilang sehingga menyebabkan anda tidak berasa sebarang kesakitan walaupun kaki anda mengalami luka.

#4. Kaki yang tercedera atau mengalami iritasi

Ulser boleh dikenal pasti melalui pengeluaran sebarang cairan daripada kawasan yang terjejas.

Adakalanya, anda akan perasan kemunculan benjolan yang tidak menyebabkan rasa sakit.

Bagaimana untuk elakkan kaki daripada mendapat ulser? Ini penjagaan pesakit diabetes yang perlu dibuat

Apabila anda telah mula mendapat ulser pada bahagian kaki, rasa sensitiviti pada bahagian tersebut akan mula hilang.

Selain itu, aliran darah juga akan mula berkurangan pada bahagian itu sehingga menyebabkan penyembuhan kaki menjadi lambat.

Jika ia menjadi semakin teruk, akan berlakunya jangkitan sehingga tidak mampu dirawat lagi.

Adakah anda mahu kehilangan jari atau kaki anda disebabkan oleh diabetes? Sudah pasti tidak.

Oleh itu, lakukan perkara ini untuk elakkan sebarang komplikasi pada kaki yang lebih teruk.

#1. Periksa kaki setiap hari

Periksa sekiranya terdapat sebarang luka, potongan, pembengkakan, kemerahan atau masalah pada kuku kaki anda. Gunakan kanta pembesar jika anda mempunyai kesukaran untuk melihat dengan baik.

#2. Basuh kaki

Basuh kaki anda dengan menggunakan air yang suam sahaja, dan elakkan penggunaan air panas.

#3. Kena hati-hati semasa basuh kaki

Untuk mencuci kaki anda, gunakan span atau loofah sahaja. Jangan sesekali memberus kaki anda dengan menggunakan berus lantai yang kasar.

#4. Lembapkan kaki

Lembapkan kaki anda dengan menggunakan krim pelembap setiap hari untuk elakkan kulit merekah
. Dinasihatkan untuk tidak meletakkan krim pada bahagian antara jari kaki bagi mengelakkan jangkitan kulat.

#5. Potong kuku berhati-hati

Potong kuku secara berhati-hati
 dengan mengelakkan sebarang luka atau potongan pada kulit. Jangan potong kuku kaki anda terlalu pendek.

#6. Pakai stoking yang bersih

Untuk elakkan sebarang jangkitan, pakai stoking bersih dan kering serta tukarkannya setiap hari.

#7. Gunakan stoking khas untuk pesakit diabetes

Stoking untuk pesakit diabetes mempunyai kusyen yang lebih tebal dan tidak mempunyai cerutan yang kuat.

Ia juga diperbuat daripada serat yang mempercepatkan pengeringan kaki daripada sebarang kelembapan.

#8. Periksa kasut dan selipar sebelum digunakan

Kaki anda mungkin tidak lagi sensitif jika telah mendapat ulser. Oleh itu, periksa terlebih dahulu kasut dan selipar anda sebelum memakainya untuk mengelakkan sebarang bahaya.

Mungkin terdapat batu yang boleh mencederakan kulit.

#9. Pastikan kulit kekal panas dan kering

Maksud panas dan kering di sini ialah pastikan kulit anda berada pada suhu tubuh dan tidak basah. Jika basah, keringkan dengan mengelapnya menggunakan kain.

#10. Gunakan semburan antiperspirant

Ubat antiperspirant berfungsi mengurangkan pengeluaran peluh yang boleh melembapkan kaki anda terutamanya ketika memakai kasut.

#11. Elakkan berkaki ayam

Elakkan berkaki ayam walaupun di dalam rumah. Gunakan selipar khas di dalam rumah untuk elakkan luka atau perlanggaran objek yang boleh merosakkan kulit kaki.

#12. Jangan merokok

Tahukah anda,
merokok sebenarnya boleh menyekat aliran darah ke bahagian kaki anda?
 Jadi, elakkannya!

#13. Lakukan pemeriksaan kaki secara berkala

Berjumpalah dengan doktor untuk melakukan pemeriksaan kaki secara berkala dengan lebih tepat.

Kesimpulan

Ingat, jika anda merupakan pesakit diabetes,
anda bukan hanya perlu menjaga paras gula darah, tetapi juga kaki anda.

Penjagaan kaki buat pesakit kencing manis penting agar tidak berlaku sebarang komplikasi yang boleh menyebabkan anda kehilangan kaki pada masa hadapan.


Tips Makan Secara Sihat

Apa itu makan secara sihat? Ia sebenarnya satu makan seperti berdiet, tetapi ia mementingkan aspek untuk memperbaiki dan mempertingkatkan kesihatan dan kesejahteraan diri.

Makan secara sihat adalah cara untuk memperbaiki semula tabiat pemakanan anda; ia berkaitan makan lebih banyak makanan sihat dan baik mengikut kumpulan makanan yang disarankan, seperti sayur-sayuran, buah-buahan dan bijirin, serta protein dan lemak sihat dan mengurangkan pengambilan makan yang tidak baik untuk kesihatan.

Makanan segar

Idea asas untuk makan secara sihat ini adalah memilih makanan yang hampir dengan bentuk semula jadinya. Elakkan makanan dalam kotak, dibungkus, atau diproses. Pilihlah seekor ayam bukan daging ayam proses seperti bakon atau nugget, memilih anggur adalah lebih baik dari makan ringan berperisa anggur. Kebaikan pada diri anda apabila anda mengelakkan makan diproses seperti kerepek kentang, biskut atau makan sejuk beku adalah anda akan menyingkirkan banyak kalori, gula, garam dan lemak tepu.

Bijirin penuh

Makanan tinggi karbohidrat seperti roti putih, pasta dan beras kehilangan banyak nutrien semasa proses pembuatannya. Tukar dengan memilih roti dan pasta gandum atau beras perang. Atau pilihan bijirin lain seperti oat, barli atau
bertih jagung
. Perubahan ini akan memberikan impak yang besar. Kajian menunjukkan diet tinggi bijirin dapat menurunkan risiko penyakit jantung, diabetes jenis 2, dan kanser kolon.

Buahan dan sayuran

Tidak kira sama ada anda mengamalkan diet kurang karbohidrat, paleo atau
 intermittent fasting
 atau apa jua jenis diet sekali pun, anda harus memasukkan sejumlah besar makanan segar seperti sayur dan buah dalam diet anda. Ada pendapat yang mengatakan makanan segar harus dimakan segar namun ada juga berpendapat makanan dalam tin dan sejuk beku juga pilihan yang terbaik.

Apapun pilihan anda, pastikan anda membaca label agar ia tidak mengandungi gula atau garam tambahan. Pastikan untuk memilih buah-buahan yang mengandungi jus, kurang serat dan lebih banyak gula. Sasarkan untuk memakan sekurang-kurangnya 5 dari 9  hidangan buahan dan sayuran setiap hari.

Gula dan garam tambahan

Makan secara sihat haruslah memiliki kandungan gula dan garam yang rendah secara semula jadi. Buah-buahan walaupun manis ia masih dikira sebagai semula jadi berbanding makanan yang mempunyai gula tambahan seperti pemanis yang dicampur ketika proses pembuatan. Rajinkan diri anda untuk membaca label walaupun pada makanan seperti yogurt. Pastikan juga anda mengira berapa banyak sudu gula atau garam yang anda tambah dalam makanan dan minuman anda. Cuba perasakan dengan rempah dan herba seperti kulit kayu manis dan lada hitam.

Elakkan bahan tiruan

Sebaiknya pilih makanan yang tidak mengandungi bahan tiruan, pewarna tiruan, bahan pengawet dan bahan-bahan lain yang tidak baik untuk kesihatan. Ketika membeli barangan runcit, pastikan anda membaca label. Untuk langkah mudah, jika sesuatu barangan itu mengandungi senarai kandungan bahan yang terlalu panjang dan sukar untuk anda sebut, sebaiknya tinggalkan sahaja.

Banyakkan minum air

Anda pasti pernah mendengar pesanan, “minumlah air 8-10 gelas sehari setiap hari”, bukan? Ia sememang satu nasihat yang baik. Air yang dimaksudkan minuman rendah kalori seperti air kosong atau air teh herba, bukan minuman ringan atau jus. Air dapat mengurangkan rasa lapar dan membuatkan anda berasa kenyang, malah ia juga dapat menangkis keletihan dan memberikan lebih banyak tenaga. Inginkan minuman berperisa? Tambahkan ke dalam minuman anda, sepotong lemon atau pudina.

Kafein dan alkohol

Bagi sesetengah individu yang memilih untuk mengamalkan pemakanan secara sihat, mereka memilih untuk beralih sepenuhnya kepada memperbanyakkan minum air kosong. Namun ada juga yang mengatakan masih boleh untuk mengambil kafein atau alkohol secara sederhana. Sama ada anda memilih untuk makan secara sihat atau tidak, pakar mengesyorkan bahawa pengambilan kafein sehari harus tidak lebih daripada 400 miligram (kira-kira 3-5 cawan auns kopi), dan satu hidangan alkohol untuk wanita dan dua untuk lelaki. Pilih untuk minuman kopi atau teh tanpa gula.

Makanan organik

Pengeluar makanan organik biasanya memilih untuk mengunakan racun perosak semula jadi, jadi ada pendapat mengatakan hasil organik adalah cara terbaik untuk mengamalkan makan secara sihat. Ia adalah terpulang dan bergantung kepada anda sama ada memilih untuk makanan organik atau tidak. Atau anda boleh memilih makanan seperti jagung atau avocado yang kulitnya tidak perlu dimakan.

Daging dan tenusu

Makanan seperti daging, produk tenusu atau telur boleh dibeli dari kedai yang haiwan diberikan hormon pembesaran dan antibiotik. Bagi mereka yang makan secara sihat mengelakkan perkara tersebut dan memilih untuk mendapatkan makanan tersebut dari sumber organik. Pasar tani adalah tempat terbaik untuk mengetahui dengan lebih lanjut mengenai daging dan produk tenusu anda. Makanan laut tidak dilabel sebagai makanan organik. Jadi pilih makanan yang rendah kandungan merkuri. Pendekatan yang mudah untuk makanan protein? Banyakkan makan makanan berasaskan kekacang.


Jangan Pandang Rendah Fungsi Limpa Dalam Tubuh! Ini 3 Peranan Pentingnya

Dalam tubuh terdapat organ yang dikenali sebagai limpa. Tetapi adakah anda tahu apakah fungsi limpa? Dalam perkongsian artikel ini ada jawapan mengenainya.

Untuk mendapatkan lebih banyak info tentang Kesihatan, sila dapatkannya
di sini.

Fungsi limpa pada tubuh manusia

Limpa, atau dalam bahasa Inggeris
spleen
 merupakan salah satu dari organ yang terletak di
dalam abdomen
. Kedudukannya adalah di bahagian atas kiri abdomen di belakang perut.

Fungsi limpa ini sering diabaikan seperti
apendiks
, sedangkan ia mempunyai fungsi yang penting.

Kedudukan limpa dalam badan

Antara fungsinya ialah:

Menapis darah
.
Komponen darah
 seperti sel darah merah dan platlet akan ditapis oleh limpa mengikut keperluan. Sel darah yang rosak, tua, dan tidak normal akan dihancurkan serta dibuang oleh limpa. Ia bertujuan mengawal bilangan komponen darah tersebut dalam darah.

Menyimpan komponen darah
. Selain menapis, ia juga berfungsi menyimpan semua komponen darah iaitu sel darah merah, platlet, dan sel darah putih. Apabila perlu, ia akan melepaskan sel-sel ini ke dalam darah.

Sistem imun
. Limpa memainkan peranan penting dalam sistem imun. Apabila terdapat virus, bakteria atau kuman lain dalam darah, ia akan menghasilkan sel darah putih limfosit untuk melawan jangkitan tersebut.

Perubahan saiz limpa

Keadaan saiz limpa yang besar disebut sebagai splenomegali. Ia bukan sejenis penyakit tetapi petanda kepada penyakit lain.

Rasa tidak selesa dan sakit mungkin dialami di bahagian atas kiri abdomen. Kadangkala, ia tidak menyebabkan sebarang simptom dan doktor mengenal pastinya melalui pemeriksaan fizikal.

Antara keadaan yang boleh menyebabkan splenomegali ialah:

Jangkitan seperti tuberkulosis, sifilis, dan malaria.

Kanser darah seperti leukemia dan limfoma.

Penyakit sirosis hati
.

Anemia hemolitik.

Fungsi organ ini boleh terganggu jika berlaku splenomegali. Komponen darah normal mungkin turut dihancurkan oleh limpa yang besar itu menyebabkan semua atau sebahagian komponen darah berkurang.

Baca juga:

Anda boleh hidup tanpa limpa

Dalam sesetengah keadaan, limpa mungkin terpaksa dibuang. Jangan risau, tubuh anda boleh melakukan adaptasi dan banyak fungsi utama organ ini akan diambil alih oleh nod limfa.

Namun, anda lebih berisiko mendapat jangkitan tertentu.
Vaksin boleh membantu
 mencegah jangkitan tersebut.

Prosedur membuang limpa disebut sebagai spelektomi (
splenectomy
). Ia dilakukan dalam beberapa keadaan termasuk:

Pembedahan splenektomi ke atas limpa yang mengalami kecederaan teruk

Kecederaan limpa yang tidak dapat diselamatkan.

Ketumbuhan pada limpa.

Hipertensi portal
.

Saiz limpa terlalu besar.

Sekiranya terdapat sebarang pertanyaan mengenai, berundinglah dengan doktor bagi mendapatkan lebih kepastian.


7 Simptom Kanser Yang Lelaki TIDAK PATUT Abaikan! Nampak Biasa Tapi Sebenarnya Kanser!

Untuk mendapatkan lebih banyak info tentang Kanser, sila dapatkannya
di sini.

Tahukah anda, lelaki takut untuk berjumpa doktor? Kadang kala, kaum lelaki ini tidak akan hiraukan kesihatan atau penyakit mereka dan rela untuk tahan sakit kerana tidak mahu bertemu doktor!

Menurut statistik, lelaki tidak akan berjumpa doktor sewenang-wenangnya. Malah, mereka juga mencatatkan kunjungan ke klinik atau hospital sebanyak 24% kurang daripada perempuan.

Selalunya, mereka akan gunakan alasan seperti ‘saya tidak mempunyai masa’, atau ‘saya sebenarnya sihat saja’.

Boleh dikatakan mereka selalu berlengah-lengah untuk ke klinik atau hospital kerana kurang gemar mendengar bebelan doktor.

Kaum Adam, jangan macam ni! Penyakit yang anda alami tidak akan hilang begitu sahaja jika anda tidak berjumpa doktor. Malah, penyakit anda mungkin akan jadi lebih teruk!

Bagaimana kalau
penyakit yang dialami itu sebenarnya kanser?
 Untuk pengetahuan anda, tanda awal kanser selalunya sukar untuk dikenal pasti.

Cuba perhatikan
simptom-simptom kanser
 di bawah. Antaranya, sakit belakang, sering batuk-batuk dan kerap ke tandas mungkin kelihatan seperti masalah kesihatan yang biasa.

Namun, jangan pernah abaikan simptom-simptom ini. Kaum lelaki, tolong jaga kesihatan anda! Mana tahu, pengesanan awal boleh menyelamatkan nyawa anda!

Pengesanan awal kanser untuk kesihatan lelaki

1. Masalah ketika membuang air kecil

Hati-hati jika anda kerap mengalami masalah untuk membuang air kecil! Masalah ini bukanlah sesuatu yang normal dan mungkin berkaitan dengan masalah disfungsi erektil atau
kanser prostat!

Kanser prostat merupakan penyakit yang lazim dalam kalangan lelaki. Hampir 1 dalam 7 lelaki berisiko untuk menghidap kanser prostat.

Kanser jenis ini merebak secara perlahan-lahan dan sukar untuk dikesan awal.

Kadang kala, masalah membuang air kecil ini dikatakan berpunca daripada usia yang sudah meningkat. Namun, usia semata-mata bukanlah salah satu punca masalah ini.

Jika anda berisiko untuk menghidap kanser prostat, doktor akan mencadangkan anda untuk
mengambil ujian PSA
 bagi mengesahkan sama ada anda mempunyai kanser ataupun tidak.

2. Darah dalam tinja tanda penyakit kanser

Darah di dalam tinja bukanlah sesuatu yang normal, namun banyak lelaki yang akan abaikan perkara ini dan anggap pendarahan tersebut berlaku disebabkan oleh penyakit seperti buasir dan sembelit.

Walaupun masalah sembelit merupakan perkara yang normal, simptom ini tidak sepatutnya diabaikan oleh para lelaki.

Jika ada darah dalam tinja, anda perlu berjumpa doktor secepat mungkin!

Penghidap kanser kolon
, atau
kanser kolorektal
selalunya tidak akan mengalami apa-apa simptom pada awalnya.

Namun, apabila simptom mula hadir, kanser selalunya telahpun terbentuk di dalam usus besar anda.

3. Batuk yang tidak pernah berhenti

Merokok merupakan salah satu punca yang menyebabkan anda mengalami batuk yang sukar untuk sembuh. Bagi pengetahuan anda, kebanyakan perokok akan mengalami batuk kronik yang dikenali sebagai ‘
smoker’s cough
’.

Batuk ini disebabkan oleh bahan kimia yang terkandung di dalam rokok.

Bahan kimia yang sama juga merupakan punca perokok mengalami penyakit yang lebih teruk seperti
pneumonia, bronchitis,
 dan
kanser paru-paru.

Selain itu, simptom lain seperti batuk berdarah juga perlukan perhatian daripada doktor secepat mungkin.

Jika anda mengalami batuk yang berlarutan selama lebih daripada dua minggu, pastikan anda berjumpa doktor untuk mendapatkan rawatan selanjutnya.

4. Perubahan pada saiz atau bentuk buah zakar

Adakah buah zakar anda tiba-tiba berubah saiz, rasa berat dan mula membengkak? Jika anda mempunyai simptom-simptom ini, anda perlu berjumpa doktor secepat mungkin.

Jika wanita boleh melakukan pemeriksaan kendiri untuk mengesan ketulan pada payudara mereka, lelaki juga boleh lakukan perkara yang sama!

Kaum Adam perlu peka mengenai saiz, bentuk, dan berat buah zakar mereka.
Kanser testis
 merupakan sejenis kanser yang berbahaya kepada lelaki.

Kanser ini menyerang lelaki dalam lingkungan umur 15 hingga 35 tahun. Walau bagaimanapun, kanser testis merupakan sejenis kanser yang mempunyai tahap kesembuhan yang tinggi.

Jika anda disyaki mempunyai kanser testis, doktor akan menjalankan ujian fizikal, ujian darah dan ultrasound untuk memastikan sama ada anda mempunyai kanser tersebut atau tidak.

5. Lelaki, utamakan kesihatan anda jika rasa penat berpanjangan!

Ramai lelaki yang menggalas tanggungjawab sebagai ketua keluarga sering rasa penat setelah sepanjang hari berhempas pulas di tempat kerja.

Oleh sebab itu, mereka mungkin akan ketepikan rasa penat yang dialami dan anggap semuanya adalah perkara biasa.

Walau bagaimanapun, bukan semua rasa penat itu adalah disebabkan kanser!

Cumanya, jika anda rasa letih dan lesu selama dua minggu atau lebih, dan rasa penat itu tidak pergi walau sebanyak manapun anda berehat, maka anda perlu berjumpa doktor untuk pemeriksaan yang lebih lanjut.

6. Berat badan turun tanpa sebab

Jika anda tidak bersenam atau melakukan apa-apa jenis diet, berat badan yang turun secara tiba-tiba mungkin merupakan salah satu
simptom kanser.

Kanser esofagus, pankreas, hati dan kolon semuanya boleh menyebabkan penurunan berat badan dengan tiba-tiba.

Oleh sebab itu, hati-hati jika anda mengalami penurunan berat badan sebanyak 5 kilogram tanpa sebab!

7.

Penyakit kanser hati kerana kerap sakit perut

Sukar untuk tentukan sama ada sakit perut yang anda rasa itu adalah disebabkan oleh penyakit kanser atau tidak.

Selalunya, sakit perut berlaku disebabkan oleh keracunan makanan atau stres yang berpanjangan. Anda juga mungkin mengalami penyakit seperti gastrik.

Walau bagaimanapun, jika anda kerap mengalami sakit perut dan sering buntu mencari puncanya, anda mungkin perlu berjumpa doktor secepat mungkin.

Sakit perut merupakan salah satu tanda leukemia, kanser esofagus,
kanser hati
, kanser pankreas mahupun
kanser kolorektal.


Masalah PCOS Wanita, Kenal Pasti Tanda, Punca & Rawatan Yang Boleh Dilakukan!

Apa itu PCOS? Ia adalah keadaan melibatkan kecelaruan hormon. Teruskan pembacaan anda untuk mengetahui lebih lanjut mengenainya.

Untuk mendapatkan lebih banyak info tentang Kesihatan Wanita, sila dapatkannya
di sini.

Definisi

Apa itu
PCOS
?

Polycystic ovary syndrome
 (PCOS) ialah kecelaruan hormon. Wanita yang mempunyai PCOS mempunyai
banyak sista di dalam ovari
 mereka.

Sista-sista ini dipenuhi dengan cecair dan telur yang belum matang. Jika anda mempunyai keadaan ini, ovari akan membesar.

Apa itu PCOS boleh
menyebabkan masalah kitaran haid
, kesuburan, fungsi jantung dan paras rupa.

Anda mungkin akan mengalami haid yang berlebihan dan bulu roma yang banyak.

Ini kerana kecelaruan yang berlaku menyebabkan badan anda menghasilkan hormon lelaki lebih berbanding hormon wanita.

Apa pula risiko PCOS?

Keadaan kesihatan ini adalah lazim berlaku. Ia menjejaskan di antara 1 dalam 20 wanita yang mana usia
mereka masih boleh melahirkan anak
.

Walau bagaimanapun, kondisi ini masih boleh ditangani dengan mengurangkan faktor risiko.

Simptom

Apa simptom kondisi ini?

Gejala yang paling biasa dijumpai
 pada apa itu PCOS adalah yang berikut:

Jerawat

Berat badan bertambah dan susah untuk turun

Bulu roma yang banyak di muka, perut, dada dan belakang badan.

Suara garau

Rambut kepala menipis

Kitaran haid tidak menentu

Ketidaksuburan

Kemurungan

Ketidak seimbangan hormon dalam PCOS akan menjurus kepada masalah kesihatan yang lain seperti kencing manis jenis 2 dan masalah kardiovaskular.

Bilakah saya harus berjumpa doktor?

Jika anda mengalami mana-mana simptom yang disenaraikan di atas atau mungkin terlintas pelbagai persoalan, sila berunding dengan doktor segera.

Ini kerana, setiap tubuh manusia bertindak dengan cara yang berbeza.

Oleh itu, berbincang dengan doktor adalah perkara yang terbaik untuk menentukan apa yang terjadi kepada kesihatan diri.

Punca

Apa punca kondisi ini?

Masih tiada penelitian tentang punca yang sahih berkenaan
 polycystic ovary syndrome
.

Walaupun begitu,
ada teori yang berpendapat genetik
 memainkan peranan penting sebagai puncanya.

Misalnya jika ada ahli keluarga seperti ibu atau saudara perempuan yang mempunyai PCOS, kebarangkalian untuk anda menghidapnya juga tinggi.

Radang gred rendah juga dikaitkan dengan
stimulating polycystic ovaries
 yang menghasilkan androgen.

 Insulin berlebihan juga menjejaskan ovari dengan meningkatkan penghasilan androgen, yang mana mengganggu
kebolehan ovari untuk menghasilkan telur
.

Apa faktor risiko PCOS?

Terdapat beberapa faktor risiko terhadap apa itu PCOS, seperti:

Anda berisiko tinggi sekiranya terdapat ahli keluarga yang mempunyai keadaan yang sama

Anda mempunyai keadaan kesihatan yang menjejaskan
keseimbangan hormon di dalam badan

Baca juga:

Diagnosis & Rawatan

Diagnosis PCOS

Tiada ujian yang boleh meramal
polycystic ovary syndrome
. Kebanyakan
 kes didiagnosis apabila wanita
 datang untuk bertanya masalah yang berlaku.

 Doktor akan bertanya tentang simptom yang dialami dan sejarah keluarga yang berkaitan keadaan kesihatan atau jika anda menjalani sebarang rawatan.

Untuk mendapat kepastian diagnosis
, doktor akan menjalankan beberapa ujian seperti:

Ujian darah: menyukat paras hormon secara umum

Ujian tiroid: memeriksa tahap aktiviti hormon thyroid

Ujian glukosa: menunjukkan ketahanan insulin

Ujian paras lipid: PCOS akan menjadikan tahap kolestrol dan trigliserida tidak normal

Ujian pengimejan (CT-skan, ultrasonografi) mungkin diperlukan untuk memeriksa saiz ovari anda.

Jika doktor mengesyaki sebarang ketumbuhan, laparoskopi pelvik akan menunjukkan keadaan ketumbuhan tersebut.

Sementara itu, biopsi mungkin
dijalankan untuk mengesan sel kanser
.

Apa itu PCOS dan cara mengatasinya

Rawatan adalah bertujuan untuk mengawal simptom dan mencegah sebarang
ketumbuhan pada ovari.

Namun, ia bergantung kepada simptom, maka rawatan anda mungkin berbeza.

Untuk mengawal kitaran haid,
anda memerlukan pil perancang
 – pil ini mengandungi estrogen dan progestin. Jika cuba untuk mengandung, anda mungkin memerlukan ubat yang lain

Kepada sesetengah wanita, pembedahan adalah disyorkan untuk menggalakkan proses ovulasi dan mengurangkan paras hormon lelaki. Pembedahan ini dikenali sebagai ovarian drilling, yang mana doktor akan menebuk ovari menjadi lubang-lubang kecil. Meskipun begitu,
rawatan ini hanya untuk sementara
.

Untuk merawat jerawat dan bulu yang tumbuh, anda akan diberikan anti-androgen untuk mengawal paras hormon lelaki

Untuk seimbangkan paras gula dan insulin, ubat kencing manis adalah diperlukan.

Perubahan Gaya Hidup

Berikut merupakan perubahan gaya hidup dan
rawatan sampingan yang boleh membantu
 anda menangani
polycystic ovary syndrome
 (PCOS):

Menjaga berat badan dengan baik

Bersenam juga membantu mengawal insulin

Jika menghisap rokok atau meminum alkohol, sila berhenti

Jika anda mempunyai sebarang persoalan berkaitan kondisi ini, sila berhubung doktor dalam usaha untuk mendapatkan penyelesaian yang terbaik!


Jaga Kesihatan Diri Sebelum Menyesal di Kemudian Hari!

Kesihatan diri ialah nikmat paling besar bagi seorang individu. Tanpa tubuh yang sihat, semua perkara tidak dapat dilakukan.

Biarpun anda mempunyai duit yang banyak, ia bukan jaminan kepada kesihatan yang baik. Belum tentu duit tersebut mampu membeli tubuh yang sihat.

Penjagaan kesihatan diri bermula semasa anda masih sihat

Jangan tunggu sudah sakit baru ingin menjaga kesihatan. Pada ketika itu, keadaan mungkin sudah agak terlambat.
Mulakan hari ini semasa badan masih segar dan sihat, sama seperti orang yang ingin mengambil insuran.

Cuba anda bertanya kepada mereka yang menghadapi penyakit kronik seperti
kencing manis
, penyakit jantung, dan
tekanan darah tinggi
.

Jika mereka diberi peluang, pasti semuanya ingin kembali ke masa lampau untuk mengubah gaya hidup dan pemakanan.

Bukanlah semua penyakit tersebut disebabkan gaya hidup
 dan pemakanan yang salah. Namun ia merupakan faktor yang besar.

Anda ingin hidup dengan tubuh anda lebih lama

Anda masih memerlukan tubuh anda dalam tempoh yang lama.
Penyakit-penyakit kronik utama mengambil masa berpuluh tahun sebelum ia menyebabkan simptom.

Ia tidak berlaku dalam satu malam. Oleh itu, penjagaan kesihatan diri pun harus bermula berpuluh tahun sebelumnya.

Cuba fikirkan impak yang akan berlaku jika anda mendapat penyakit pada usia yang agak muda. Bukan sahaja memberikan beban kepada anda, tetapi juga kepada keluarga, masyarakat, dan negara.

Keluarga anda perlu menjaga diri anda yang sedang sakit. Masyarakat dan negara pula perlu mengeluarkan duit yang banyak bagi menampung kos-kos tertentu.

Kita tidak bercakap tentang penyakit yang di luar kawalan seperti penyakit sejak lahir. Tetapi yang menjadi fokus adalah penyakit yang boleh dikawal.

Diabetes
,
penyakit jantung
, dan
strok
 yang menjadi pembunuh utama di negara ini boleh dikawal dengan pemakanan serta gaya hidup yang sihat.

Kurangkan gula dan garam serta tinggalkan amalan merokok. Keseronokan sementara yang dinikmati hari ini mungkin akan mendatangkan beban kepada anda di masa hadapan.

Tidak salah untuk menikmati makanan yang sedap serta gaya hidup tertentu tetapi nikmatilah ia dengan sihat!